Bible in one year - Aymara Bible 1997 - November 5\n1. [1-3] Naya, sacerdote Ezequiel, Buzi sat jaken yokapa, mä uruw nayajj Quebar sisqui uca jawira thiyan sayt'ata, ucancascäyäta, Babilonia orakena, cawquïrinacatejj uca jaya marcaru preso apatäpcäna ucanacampi chica. Uqhamäquiriruw alajjpachajj jist'artäna ucatsti Diosarojj tronopjjan kont'ata uñjaracta. Uca urojj pheska uru sarakatänwa pusïri phajjsita, quimsa tunca mararaquïnwa Joaquín reyejj preso apatäcän ucatjja niya pheska mararaquejjänwa. Tatitusti nayjjaruw amparapjja lokjjatitu.\n4. Ucatsti uñjaractwa amsta toket mä jach'a tutuca thayar uñtata jutasquiri; mä jach'a kenayatsti ninaraquiw mistuscäna llijullijur uñtata, ucaru muytatasti mä jach'a khanaw khanascaraquïna. Uca nina taypinsti mayaw c'ajascaraquïna mä suma metaläcaspas uqhamaw llijunïna,\n5. uca chica taypinsti mayninacaw utjaraquïna mä pusi jakenacäcaspas uqhama.\n6. Ucanacatsti sapa mayniw pusi ajanuni uqhamaraqui pusi chhekhanacani uqhamapjjäna,\n7. charanacapasti chekaquiraquïnwa, cayu sillunacapasa vaca kallun sillunacapjamaraquïnwa, ucasti mä suma llijquiri broncëcaspas uqhamaw khanaraquïna.\n8. [8-9] Uca pusi ajanupata uqhamaraqui uca pusi chhekhanacapat sipansti, uca pusinisti jake amparat amparanacanïpjjaraquïnwa, pusi chhekhanacap c'uchuna. Chhekhanacapasti jupanaccamaw jicthaptapjjaraquïna. Sarasasti janiw kheparu uñtanipcaraquïnti jan ucasti nayrakataruw sarapjjänjja.\n10. Uca pusinin ajanunacapasti aqhamaraquïnwa: Nayräjja ajanusti jake ajanuraquïnwa, cupi toke ajanusti mä leonana ajanupjamaraqui, ch'eka toke ajanusti, mä orko vacan ajanupjamaraqui, khepäjja ajanusti mä jach'a siwek'ara jamach'in ajanupjamaraquïnwa.\n11. Chhekhanacapasti amsta tokeruw janatattapjjaraquïna. Ucanacat paninisti jupanaccamaw jiquintasipjjaraquïna, payïrimpisti cuerponacapwa imantasipjjaraquïnjja.\n12. Takenis nayra tokeruw sarapjjaraquïna, sarasasti janiw kheparu cutiquipstanipcaraquïnti. Cawcsarutejj Diosan ch'amapajj jupanacaru apcänsa ucsaruw sarapjjaraquïna.\n13. Uca pusinisti mä sanq'iri q'illiminacjamaraquïnwa, jan ucajj mä nina wiyar uñtataw ucsa acsa sarnakapjjaraquïna uca taypinjja; uca ninasti walpun c'ajaraquïna, ucatsti uca nina taypitjja llijullijunacaraquiw mistunïna.\n14. Uca pusinisti janc'aquiw jutapjjäna sarapjjaraquïna mä llijullijunacäpcaspas uqhama.\n15. Uca pusiniru uñtasasti, orakensti sapa mayni thiyanjja mä ruedaraquiw utjäna.\n16. Uca pusi ruedanacasti jupanaccama quipcaquïpjjänwa cunjämatejj luratäpcäna uqhamarusti topaciojj khanquisa uqhamaw khanapjjaraquïna. Amuyatatjja uca sapa mayni ruedanac taypinjja yakha ruedanacas utjcaspa uqhamänwa.\n17. Ucanacasti, pusi tokeru cawcsarus sarapjjaquïnwa, jani kheparu cuttanisa.\n18. Uca pusi ruedanacasti arunacaneraquïnwa, uca ruedanaca muytatasti walpun khanapjjaraquïna.\n19. Cunapachatejj uca pusinejj sartawayapjjän ucqhajj uca pusi ruedanacajj jupanacampi chicaraquiw sarantapjjäna, cunapachatejj uca pusinejj oraket thoktawayapjjän ucapachasti uca pusi ruedanacajj jupanacampi chicaraquiw thoktawayapjjaraquïna.\n20. Uca pusinisti, cawcsarutejj Diosan ch'amapajj jupanacaru apañ muncäna ucsaruw aparaquïna, ruedanacasti jupanacampi chicaraquiw cawcsarusa sarapjjäna. Uca ruedanacasti uca pusinin jacañapan jacañapaniraquïnwa.\n21. Cunapachatejj uca pusinejj onjjtapjjän ucqhasti uca ruedanacajj ucanac chicaraquiw onjjtapjjäna, cunapachatejj uca pusinejj sayt'apjjäna ucapachasti ruedanacajj ucanacampi chicaraquiw sayt'apjjäna; cunapachatejj uca pusinejj oraket sartapjjän ucqhasti uca ruedanacajj uca pusinimpi chicaraquiw sartapjjänjja, uca ruedanacasti uca pusinin jacañapan jacañapaniraquïnwa.\n22. P'ekenacap patansti utjaraquïnwa mä cristal alay perkäcaspas uqhama, ucasti walwa c'ajaraquïna.\n23. Uca mankhansti uca pusinin chhekhanacapajj chekaquiw janatattaraquïna, maynit maynicama jiquintasisa. Paya chhekhampisti cuerponacapwa imantasipjjäna.\n24. Cunapachatejj uca pusinejj sarantapjjäna ucapachasti uca chhekhanacapan suenatapjja ist'aractwa, uca suenatapasti mä jach'a jawiran umanacapjamänwa, take ch'amani Diosan arupjamaraquïnwa, mä walja soldadonacan saratapäcaspas uqhamaraquïnwa. Cunapachatejj sayt'apjjäna ucapachasti uca chhekhanacapajj janaktjjapjjaraquïnwa.\n25. Uca p'ekepa patanccän uca c'ajquiri alay perkäcaspas uca taypitsti, mä jach'a aruw misturaquïna.\n26. Uca patansti, mä konuña uñjaracta safiror uñtata, uca konuña patansti mayniw kont'atäscaraquïna mä jaker uñtata.\n27. Uca jakesti, cinturat amstarojj mä suma c'ajquiri metalar uñtataw c'ajaraquïna, ninan muytata, cinturat aynacharusti ninacamaquiraquïnwa. Uca muytatansti mä khanaw khanaraquïnjja,\n28. uca khanasti cürmir uñtataraquïnwa, cunapachatejj cürmejj jalluna kenay taypin uñstquis uqhama. Uqhamwa nayajj uñjta Tatitun c'ajquir cancañapjja. Ucanac uñjasasti nayajj oraker puriñcamaw p'ekejj alt'asiracta.\n1. Ucatsti mä aru ist'aracta, aqham siri: “Jumajj chacha, saythapim, nayaw jumar parljjayäma” sasa.\n2. Uca aruna uqham nayar parljjayañapcamasti, nayarojj Diosan ch'amapaw mantitu, uca ch'amampiw cayojjat sayt'ayaraquitu, ucatsti cuntejj uca arojj parljjayquitän ucwa ist'aracta, aqham sasa:\n3. “Jumarusti, israelitanacan ucaruw qhitäma, uca israelita jakenacasti nayataquiw sayt'asipjje. Jupanacasa uqhamaraqui nayra awquinacapasa naya tokepuniw jichhürcama sayt'apjje.\n4. Wawanacapas jupanacjama c'ullu, kala chuymani jan amuyt'ani jakenacäpjjaraquiwa. Jichhasti jumarojj jupanacan ucaruw qhitäma jupanacaru aqham sasa parlañamataqui: ‘Aqham siwa Tatitojja.’\n5. Parlatamarojj ist'apjjpas janis ist'apjjpan, jupanacajj nayataqui sayt'asiri jakenacäpjjewa, ucampisa uca parlatamampejja jupanacajj yatipjjaniwa mä profetan jupanac taypin utjatapa.\n6. Jumasti, chacha, jan ajjsaramti jupanacaru, janiraqui ajjsaramsa cuntejj sapcätam uca arunacarusa, ch'aphinacan muyuntatjamas uñjaschïta ucasa, uqhamaraqui alacranes sat animalanac taypinjam jicjjatascchïta ucasa. Janipun ajjsaramti cuntejj sapcätam uca arunacatjja, janiraqui mayjt'asimsa jupanacan mayja uñnakapjjatapatsa, kawkha naya toke sayt'asiri jakenacäsipcpasa.\n7. Jumajj arunacajja jupanacarojj khanañcham, ist'apjjpasa janis ist'apjjpan, jupanacan naya toke sayt'asiri jakenacäpjjatap laycu.\n8. Cuntejj siscsma uca arunacsti sum ist'am janirac jupanacjam jan ist'asiri tucumti. Lacam ansatatam, ucatsti cuntejj churcäma uca mank'antaraquim” sasa.\n9. Ucatsti nayajj uñjaractwa mä ampara naya tokeru loktasinquiri, uca amparasti mä kellkata rollo apt'atänwa.\n10. Uca amparajj nayan nayrakatajjanwa uca rolljja janatati, uca rollosti purapäjjaru kellksutänwa. Uca kellkanacasti jachañanaca, t'akhesiñanaca, ajjsarañanaca ucanacänwa.\n153. T'akhesitajj uñtaniquitaya, khespiyaraquita, janiw arunacamat armascti.\n154. Nayat arjjatasiquitaya, khespiyaraquita; arsutamarjamay jacañ churita.\n155. Yanapt'amajj ñankha lurir jakenacat jayanquiwa, jupanacajj janiw arunacamarjam jacapquiti.\n156. Tatay, qhuyapayasiñamajj wali jach'awa, camächit arunacamarjamay jacañ churita.\n157. Nayar arcnaker timasirinacajj waljaniwa, nayasti janiw arunacamat sarakascti.\n158. Iyawsäwit sarakerinacar uñjasajj ajjtastwa, arunacamarojj janiw jaysapquiti.\n159. Tatay, arunacamar munasitajj uñtanita; qhuyapayasiñam laycuy jacañ churita.\n160. Takpach arunacamajj chekapawa, takpach arsutanacamajj wiñayawa, asquiraquiwa.\n12. Cunapachatejj asqui jakenacajj atipjapqui ucqhajja, jakenacajj cusisipjjewa; cunapachatejj jucharar jakenacajj atipjapqui ucqhasti, jakenacajj sustjasiñatjja imantasjjapjjewa.\n1. Nayra urunacanjj Diosajj awquinacasarojj walja cutiwa parläna cunayman toketa profetanac toke.\n2. Jichhasti aca khepa urunacanjja, Yokap tokew parlaraquistu. Diosaraquiw aca oraksa luri aca Yokap toke, uqhamarac take cuns jupar jaytaraqui.\n3. Jupawa Diosan jach'a c'ajquir khanapajja, juparaquiw cunäquitejj Diosajj uc uñacht'ayirejja, juparaquiw ch'aman arupampejj take cuns catjjäsi. Juchanacasat k'omachasinjja, alajjpachanjja Diosan tronopan cupëjjaparuw kont'asi.\n4. Diosan Yokapajj angelanacat sipans jilïriw tucu, jupasti herencianjja jupanacat sipansa juc'amp jach'a suti catoke.\n5. Diosasti janiw cunapachas cawquïr angelarus sisquiti: “Jumätaw Yokajjajja; nayaw jichhürojj jacañjj chursma” sasajja. Janiraquiw cawquïr angelats siscaraquiti: “Nayasti jupataquejj awquipäyawa. Jupasti yokajjaraquïniwa” sasa.\n6. Ucampis yakhawjanjja, sapa munat Yokapa acapachar uñstayasajj saraquiwa: “Diosan take angelanacapajj juparojj yupaychapjjpan” sasa.\n7. Angelanac toketjja Diosajj saraquiwa: “Angelanacajj thayjamäpjjpan, sirvirinacapasti nina akerinacjamaraquïpan” sasa.\n8. Ucampis Yokap toketjja saraquiwa: “Juman tronomajj, Dios Tata, wiñayataquiwa. Apnakatamas chekaparaquiwa.\n9. Cunatejj chekäqui ucwa muntajj, jan walïqui ucsti uñistawa; ucatwa juman Diosamajj chhijllastam, jumjjarojj juc'amp jila cusisiñjj churtamjja mayninacat sipansa.\n10. Saraquiwa: “Jumaw Tata, kalltanjja aca orakjja usctajja, amparamampiraquiw alajjpachanacjj lurtajja.\n11. Ucanacajj tucusiniwa, ucampis jumajj wiñayataquipunïyätawa. Take ucanacajj isjam merk'ew tucusini.\n12. ¡Mä isjamarac ucanacarojj suc'thapïta, isjam isinucutaraquïniwa! Ucampis jumajj wiñayas pachpaquïscätawa; jacañamajj janipuniw tucuscaniti.”\n13. Diosajj janiw cunapachas cawquïr angelanacaparus sisquiti: “Cupëjjajjaru kont'asim, uñisirinacamaru jumampi takjjatayañajjcama” sasa.\n14. Take angelanacaw ajayüpjje Diosar sirviñanjja, ucanacasti qhitinacatejj khespiyasiñ catokapcani ucanacar yanapt'añatac qhitanitäpjjewa.


Isaías 58 - Holy Bible [Aymara Bible 1997] - (Isa 58)\nTatitojj saraquituwa: “Jan ajjsarasa, wali jach'at art'am, mä trompetäcaspas cuncamajj uqham art'asim; marcajjarusti jan wali luratanacapatjj juchañcharaquim, Jacobon marcaparusti jucha luratanacapat juchañcham.\nSapüruw thakapjjetu, sarnakäwinacajj jicjjatasasti c'uchiquïpjjewa, mä suma asquinac lurir marcäpcaspas uqhama, leyinacajjsa sumsa phokhapcaspa uqhama; cheka leyinacwa mayipjjetu, nayar jac'achasisinsti c'uchiquïpjjaraquiwa,\nucampis sapjjaraquiwa: ‘¿Cunataquirac ayunañänisti, Diosajj janejjay uñjcchitejja? ¿Cunataquirac ch'am tucuscañänisti, jupajj janejjay amuycchitejja?’ sasa. Ayunañ urusti jumanacajj aljasiñanacaruw uscusipjjtajja, irnakerinacamatsa k'al ch'amjja thalsupjjtajja;\nayunañ urojja jumanacajj ch'ajjwañanacana jucha lurañanacanwa sarnakapjjtajja, jiwayañatacjamaraquiw ch'acuntasipjjtajja. Uqham ayunañ urunjja janiw nayajj mayisitanacamjja ist'quiristti.\n¿Jumanacasti amuyapjjtati cawquïri ayunañatejj llact'ata jicjjatasiñäqui, p'ekes mä alir uñtata alintata, uqhamaraqui llaqui isimpi isthapita khelljjan iquiñäqui ucajj cheka ayunütapa? ¿Ucaruti jumanacajj ‘Ayuno’ sapjjta? ‘¿Tatitun suma urupa sapjjaracta?’\nChekpachansa janiw ucajj uqhamäquiti, cawquïri ayunotejj cusisiyquitu ucajj acawa: Cunatejj jan chekapäqui uca ñach'jjäsir cadenanac t'akjjaña, yugor ñach'jjäsquis uca chinunaca jararaña, t'akhesiyatanacarusti jan juc'ampi t'akhesiyjjaña, uqhamarusa take cunatejj jan walïqui ucanac tucjaña;\nUcapachaw khanamajj, khantati warawarar uñtata c'ajani, usuchjatanacamas janc'aquiraquiw jacthapjjani. Cheka cancañamasti juman nayrakatamwa sarani, khapak cancañajjaraquiw juman khepamatjja arcanïtam.\nUcapachajj jawsität ucqhajj nayajj ist'ämawa, yanapa mayisisatejj arnakasïtajja, nayasti: ‘Acancasctwa’ saraquïmawa. Take t'akhesiyañanac tucusiyjjätajja, mayninacarus janiraqui jisc'achcätajja, janiraqui cuna c'ari arunacsa aptätajja,\nuqhamaraqui jumapacha mank'at awtjatarus mank'ayäta, llact'atarus pist'ayasiñapanjja yanapt'araquïta ucapachajja, khanamajj ch'amacan khantani, ch'iwinacamasti chica uru khanar uñtataw khanani.\nNayajj jumarojj irpascapunïmawa, wasaransti mank'añjja jilarquir churaraquïma, janchimarusti ch'amañcharaquïmawa, mä suma karpata pankar yapjamaw tucuraquïta, mä uma jalsur uñtataw tucüta, umamasti janiw tucuscaraquiniti.\nMarcamasti nayra t'unjat perkanacwa wasitat sayt'ayani, nayrapacha cimiento uscuntatanacwa wasitat sayt'ayaraquini. Marcamarusti ‘Liwisit perkanac sayt'ayiri, t'unjat utanac wasitat utachiri’ sasaw sutichapjjaraquini.\n“Samarañ urjja jan apanucumti, nayan kollana urojjansti jani aljasiñanacaman sarnakamti, uca urusti jumataquejj cusisiñ uruwa, Tatitun kollana urupawa, jach'achatäñaparaquiwa; uca urjja jach'acham, janiraqui jumataquiqui aljasiñanacan sarnakamti.\nUqhamtejj phokhätajja, cusisiñwa nayan jicjjatäta, nayasti jumarojj mä atipjirjamwa irpäma marcan kollu patanacap toke, Jacob awquiman herencianacapatwa cusisiyaraquïma.” Tatitu quipcaw ucjja arsu.


Éxodo 4 - Holy Bible [Aymara Bible 1997] - (Éxo 4)\nUcatsti Moisesajj Tatitu Diosarojj sänwa —Jupanacasti janiw iyawsapquitaspati, ni arunacajjsa ist'añ munapcaraquispati, jan ucasti sapjjaspawa: ‘Tatitojj janiw jumarojj uñstcpachätamti’ —sasa.\nUcat Diosajj saraquïnwa: —¿Cunas amparamanquejja? —sasa. Moisesajj saraquïnwa: —Mä jach'a thujruwa —sasa.\nDiosasti saraquïnwa: —Thujruma oraker jacnokam —sasa. Moisesajj iyaw sasawa oraker jacnokäna, thujrojja mä catariruw tucüna. Moisesasti uqham catari uñjasinjja ajjsarayasisaw jaltjjäna.\nUcampis Tatitojj Moisesarojj sascaquïnwa: —Amparampi wich'inqhat catthapim —sasa. Moisesajj iyaw sasaw catarirojj wich'inqhat catthapïna ucatsti catarejj thujruquiw tucuwayjjäna.\n—Uqhamatwa iyawsapjjani Abraham, Isaac, Jacob uca nayra awquinacaman Tatitu Diosapajj jumaru uñstatapatjja.\nUcat Tatitojj sascaquïnwa: —Amparama pechomar lokantam —sasa. Moisesajj iyaw sasaw, pechopar amparapjja lokantäna, ucatsti amparap aysusinjja uñjasïnwa lepra usojj amparapan qhunjam jank'oquïtapa.\nUcat Diosajj saraquïnwa: —Wasitampi amparama pechomar lokantam —sasa. Moisesasti iyaw sasaw wasitampi amparap pechopar lokantasïna, ucatsti aysusinjja mayni janchinacapjama c'umaracwa uñjjatasjjäna.\n—Nayrïri unancha uñjasatejj jan iyawsapcani, ni ist'apcaraquïtamsa ucajja, payïri unancha uñjasawa iyawsapjjani.\nUcampis aca pä unanchanac uñjcasasa janitejj iyawsapcätam, ni arunacamsa ist'apcaraquïtam ucajja, jawirat uma aptanisawa oraker wartäta uca umajja oraker purisajja wilaruw tucuni.\nMoisesajj Tatiturojj sänwa: —¡Ay Tata! Nayajj janiw suma parlirïcti, ni nayrasa, ni jichha naya sirvirimampi parlcta ucqhasa. Cunapachatejj parlcta ucqhajja qhact'irïtwa janiw arunacsa suma arsurïcti —sasa.\nTatitusti sascaquïnwa: —¿Qhitisa jakeru laca churi? ¿Qhitisa luri jan arsur amuturusa, okararusa, uñjqui ucarusa, juyqhurusa? ¿Janiti naya Diosäctjja?\nUqhamasti saram, nayawa jumampïscäjja cunapachatejj parlcäta ucqhajja, uqhamarac nayaraquiw yaticharaquïma cunanactejj arsuñamäqui ucsa.\nMoisesasti saraquïnwa: —¡Ay Tata!, achict'assmawa, yakhaqui qhitham —sasa.\nUcatsti Tatitojj Moisesatac colerasisajj sänwa: —¿Janiti ucancqui Aarón sat levita jilamajja? Nayajja yattwa jilamajj suma parlirïtapa. Ucampis jupajja jumar purir uñjasinjja wali cusisitaw jutani catokañataqui.\nJumasti jilamaruwa yatiyäta cunanactejj parlañamäqui uca arunaca. Nayasti jumanacampïscäwa cunapachatejj parlapcäta ucqhajja, uqhamarac nayaraquiw yatichasipcäma cunanacatejj lurapjjañanacamäqui ucanacsa.\nJumasti, nayas parlquirista uca lantiw Aarón jilamarojj parläta, ucat jupawa cuntejj parlcäta ucjja marcaru parlascani.\nUqhamarac apasïtawa aca jach'a thujruma, ucampiwa jumajj milagronac luräta.\nMoisesasti, Jetro sat awcch'ipan utapar cutt'asinjja sanwa: —Nayajja Egipto marcar cutt'añajjawa cawqhancapquitejj marca masi jilanacajjajj ucaru. Nayajja uñjaniñwa jupanacarojj munta jacasipcpachati janicha uca —sasa. Ucatsti Jetro awcch'ipajj saraquïnwa: —Uqhamajj saramaya, waliqui —sasa.\nMoisesajj Madián sat chekancquipansti Tatitojj juparojj saraquïnwa: —Egipto marcar cutt'ascaquim, jumaru jiwayañ munirinacajja takeniw jiwatäjjapjje —sasa.\nMoisesajja, warmipa, wawapa mä asnoru konjjatayawayasinjja Egipto orakeruw cutt'äna. Uqhamarac amparaparusti ayjjarusiwayaraquïnwa cuntejj Diosajj churcäna uca jach'a thujrupa.\nTatitusti, Moisesarojj sascaquïnwa: —Cunapachatejj Egiptor purïta ucqhajja faraonan nayrakatapanjja wali amuyumpipuniwa cawquïr ch'amtejj churcsma muspharcañ unanchanaca lurañamataqui ucanacjja luräta. Ucampis nayajja faraonan chuymapjja kalarayäwa, uqhamat israelitanacarojj jan antutañapataqui.\nUcampis faraonarojj sascaquïtawa: ‘Tatitojj aqham siwa: Israelajja nayan jilïri wawajjawa.\nNayajja niyaw sisma; wawajjaru qhitjjam, nayaru sirviri sarjjañapataqui, sasa. Ucampis jumajj janiw antutañ munctati uca laycusti nayajja jilïri wawamaruw jiwayäjja’ —sasa.\nThaqui sarcasinsti cawqhantejj Moisesajj familiapampi arumajj iquipcäna ucqharuw Tatitojj jicjjatasin Moisesarojj jiwayañ munäna.\nUcampis Moisesan Séfora sat warmipajja kalata lurat mä cuchillompiwa wawaparojj chhojjorasiñapan punta lip'ichi qharekäna, ucatsti uca lip'ichimpi Moisesan chara taypiparu apcatasinwa säna: “Chekpachansa nayataquejj jumaw wila toke chachajjätajja” sasa.\nUcatsti Tatitojj Moisesarojj sarjjañapataquiw jaytjjäna. Ucat Séfora sat warmipajj Moisesarojj sänwa: “Jumasti chekpachana wila toke chachajjätawa circuncisión toke” sasa.\nUcañcamasti Tatitojj Aaronaruraquiw saraquïna: “Wasararu saram Moisés jilamar catokañataqui” sasa. Aaronasti iyaw sasawa saräna Diosan kolluparu puriñcama, ucansti Moisés jilapar jicjjatasinjja jamp'att'asinwa aruntäna.\nUcatsti Moisesajj, Aarón jilaparojja cuntejj Tatitojj parlcäna ucanacwa yatiyäna, uqhamarac muspharcañ unanchanaca lurañapataquis arscäna ucsa yatiyaraquïnwa.\nMoisesampi, Aaronampejj Egiptor purisinjja israelitanacan jilïrinacaparuw tantachthapipjjäna.\nAaronajj yatiyänwa Tatitojj cunanactejj Moisesar parlcäna ucanaca, uqhamarac jakenacarojj uñacht'ayaraquïnwa cawquïr muspharcañ unanchanactejj Diosajj “Lurätaw” siscäna ucanaca.\nUcanac uñjasinsti israelit jakenacajj iyawsapjjänwa, Tatitojj jupanacata amtasitapa, uqhamarac t'akhesitanacapsa uñjatapa. Ucatsti jupanacajj quillt'asisaw Diosarojj yupaychapjjäna.


Aymara, Dramas: Piece 151 – Mä asno p’ekejja 1 | Waters of Life for Children\nHome -- Aymara -- Perform a PLAY -- 151 (Donkey heads are expensive 1)\n151. Mä asno p’ekejja 1\n¿Amuyasmat Samariata uca wali ch’aman perkantata uqhamarac mä kollu patjjanquiri? Cuna pachatejj Israelajj pä marcar jaljatänjja, Samariajja Alay Marcan capitälapänwa.\nEnemigo sirionacajja, amtataynawa uca marca catuntañataqui.\nJaniw nuwasiñampi catuntañ muncataynati, jan ucasti jist’antasina.\nCiudad muyuntañaruw ut-t’asipjjatayna ucatsti take cun uñch’uquisipcäna.\nCiudad mankhanjja jan wali yatiñaquiwa ist’asïna. Mank’añajj pist’jjänwa. Almacinanacajj ch’usäjjänwa. Mä asno p’ekejja (ch’akhacamaqui) 150 dolaraw cuestäna. Wawanacajja, mankat jiwata, callenacana jachhapjjäna ucatjja cuns thakhapjjänwa mankañataqui.\nMarcajja k’alänwa. Reyejj uqhamaraqui. Jupajja Eliseo profetaruw juchañchäna ucatjja Diosan mensajeroparojj jiwayañataquejj amtatataynawa. Reyejj thakheriw saratatayna. Mä oficialaw chict’atäna.\nEliseojj jutir uñjataynawa.\nEliseo: “Rey, Diosar ist’am. Jupajj arsuwayiwa kharürujja takenitaquiw mankajj wali irakatäni.”\nOficialajj wal burlasitayna.\nOficial: “¡Janiw uqhamacaspati! ¿Diosajj cielo ventant jist’aranini ucat mankt apayanin uct jista?”\nEliseo: “Nayramampiw uñjäta, ucampisa Diosat burlasitamatjja janiw mank-cätati.”\nUcajj Diosatjja wali suma yatiyawïnwa, ucampisa qhitis creyquiti.\nT’akhesiñajj anchänwa. Ucampisa pusi chachanacataquejja ciudad ankan kont’atäpcän ucanacataquejja juc’ampïnwa. 4 thantha isin chachanaca, nïya mankat jiwata uqhamarac leprosoraqui. Ciudadat uca ajjtañ usutätap laycuw alisnucutäpjjatayna.\n¿Niyati jiwäwinacapajj yatispachäni? Amuqui uqhamarac aynacht’ata pamp uñchuquisipcäna. Acatjamata mayniw arsutayna.\nLeproso: “Take chekanwa jiwajj muyuntasqui. Acancascaquiñänitejja, jiwjjañaniwa. Ciudadar mantañanejja, jiwaraquiñaniwa. Enemigonacan campamentoparutejj sarañanejja, inas jacayapjjchistani. Jiwayapjjestanejja, uqhamajj, ucanay jiwjjañanejja.”\nMa jisc’a suyt’añaw chuymanacapan uñstäna.\nCunapachatejj intijj jalantjjänjja, c’achat enemigon campamentoparojj jac’achasipjjäna. Wali ajjsarañaw utjäna. Nayrakat carparuw puripjjatayna. ¡C’achata! ¡Amuqui!\nCuntejj ucata pasataynajja… jutirin sapjjäma.\nUñstirinaca: Parliri, Eliseo, leproso, oficial\nPage last modified on October 08, 2018, at 02:27 PM | powered by PmWiki (pmwiki-2.2.140)


Waynamp tawaqumpin munas�wipa �Amor juvenil�\nAka siwsäwix pani munasir wayna tawaqutaw arxayistu: Ismael ukjamaraki Dorotea jupanakax uwij awatirïpxanwa. Ismael waynasti Dorotea tawaqutakiw sapürus lup�iskarakïna, jumpampïñpun kunjamats chikañ munarakïna.\nMä uruxa chiqapuniw wali llamp�u arunakamp arxayxatayna, tawaqusti jupar ukjamarakiw munarakïna. Walja urunakaw mäkipawayxarakïna, paninix sum uñt�asxapxarakïna ukampis jichüxapxarakïnwa.\nMä jayp�usti Ismael waynax tawaqur utapar irpasxapunitaynawa, ukat awk taykanakapasti sinti sinti qhurupunipxänwa, janiw yatiñs munapkänti, yamakis tawaqurux janipuniw uñjañs munapkänti. Ukjamïpansti, tawaqun awk taykapäk sarxapxatayna, jupanakasti wali quri chuyman jaqinakapxänwa, waynarux walpin munasipxäna, janipuniw tuqipkänti.\nUkat jaypachatsti, yungas junt�u uraqir qamasir sarxapxatayna, khayansti mayni jilïr jilatampiw uñt�asipxatayna, jupasti wawanakaparjampuniw munasirakïna.\nMä qhawqha urunakatsti, waynax utaparuw punchuplayku kutt�äna, tawaqur sapak jaytjaniwyasa. Utapar wali arum purisasti, jank�akirakiw munatpunchuplayku mantañ yant�atayna; ukat aktjamataw awkipax ikïwit sartthapisax mä jach�a hacha ayxarusisin lunthatachiy sasin p�iqit jisktasin pachpar jiwt�ayatayna.\nQhipharmanthisti, sum uñxatapxatayna ukjax janiw kuna lunthatakänsa jan ukasti yuqapakïnwa, uk uñjasax wälpun jachapxatayna.\nUkañkam tawaqux ina ukjamakiw arumay uru llakisirakïna, ukat akatjamataw um waytaskasin Ismaelux uñstatayna, ukjam uñjasasti jank�akirakiw achachilar yatiyir saratayna, achachilax janiw kuns uñjkänti, jaypachatsti mä jach�a ch�aska thayakiw ¡punchituy punchitu! Sasin arnaqasïna. Achachilax uk ist�asax waynax jiwxpachawa, ukat ajayupax arknaqtamxa, jank�ak misayañamaw tawaqu sasin iwxt�atayna.\n¡Jakäwinxa, janiw sinti qhurüñax askikiti, chuymacht�asiñaw wakisi!\n¡Wayna tawaqunakas janirak lunthatanakjam chika arumanak sarnaqapxañaniti, mä ch�ipxtankiw jan walir puriñaxa�!\nQilqt�aniri: Juan Quispe Hilari\nSuyu: Camacho � La Paz


Global Voices Aymarata » Pusi yänak #FreeZone9Bloggers p’iqinchäwir mayacht’asiñataki · Global Voices Aymarata » Print\nPusi yänak #FreeZone9Bloggers p’iqinchäwir mayacht’asiñataki\nJaqukipäw uñt'ayata/apkatata 14 llamayu phaxsi 2014 13:02 GMT 1\t · Qillqiri Advox (es) ukan jaqukipiri\tMaría Angélica Marín, Victor Paco Montevilla\nCategoria-naka: África Subsahariana, Etiopía, Citizen Media, Human Rights\nCollage del Tumblr de Zone 9. Imágenes seleccionadas de zoneniner.tumblr.com.\nBefeqadu Hailu, Abel Wabela, Atnaf Berahane, Mahlet Fantahun, Zelalem Kibret, ukhamarak Natnael Feleke (‘Zone 9′ taypin yanapt’asir blogueronaka) ukata, Asmamaw Hailegeorgis, Tesfalem Waldyes ukhamarak Edom Kassaye yatiyirinakax 25, 26 urunak saraqkipan qasawi phaxit aka 2014 maran Addis Ababa markan katuntatapxäna. Ukch’atatxa Maekelawi cárcelaruw sit’antatapxi, jan kuna arxatirin ukhamarak janiw wila masinakapampis uñjañ munapkiti.\n2012 maratxa, ‘Zone 9′ taypin yanapt’asir blogueronakax markachirin amuyup p’arxtayäw laykuw irnaqapxi, ukhamarak markachirinaktuqita, políticonakatuqita Etiopía markan khiti yatiyir jilanakat ukham amuyump sarantkapki ukanakamp mayacht’asis yatiyäwtuqin aski amuyunakamp k’umikipapxarakïna. Katuntäwip ukhamarak sit’antäwipax libre expresión ukatuqitx janipuniw askikiti, kunjamti artículo 6 de la Carta Africana de Derechos Humanos y de los Pueblos ukan qillqataki ukarjamaxa.\nGlobal Voices tama, masinaka (amigos) ukanakax llätunka warminak antutatañapaw sasinw mayipxi.\nAkaw uka kampañan yanipt'asiñ munasma ukxat qhananchawixa:\n1. Mä qillqat apayasina: markaman Embajador de Etiopía ukaruw qillqat apayasma. África markankst ukhax oficina de la Comisión Africana ukaruw apayasma!\n2. Juman ajan jamuqam ucham akaru Free Zone 9 Tumblr [en]\n3.Aka Declaración Declaración de la Comunidad de Global Voices  bloguero-nak antutäw mayis rixintma\n4. ¡Yatiyma! MasinakamarU, wila masir ukhamarak mayacht’asirinak p’Iqinchäwit yatiyma – qilqäwinak ukat waythapïwinak ch’iqintayma, maycht’asirinakamp qilqawinak wakiyma político-nakar jan ukax iripirinakar jan ukax mä tantachäw lurma ukat aka katuntawit yatiyama.\nGlobal Voices ukan yatiykipäwipa ‘Zone 9′ bloguero-nakata.\nAdvocates Ask African Commission, UN Experts to Intervene in Zone 9 Bloggers Case  May 3, 2014 [en]\nYATIYÄWI: Global Voices tamax 9 yatiyir jilanakar antutañap mayi , aka 3 urunak saraqkipan llamayu phaxsit aka 2014 marata.\nNetizen Report: Etiopía Etiopía markax jark’iw jiwas arsusïwi  2 urunak saraqkipan aka llamayu phaxsit aka phaxsit 2014 marata\nURL to article: https://aym.globalvoices.org/2014/05/6536\n Declaración de la Comunidad de Global Voices: https://advocacy.globalvoicesonline.org/2014/05/02/statement-global-voices-calls-for-the-release-of-nine-journalists-in-ethiopia/\n YATIYÄWI: Global Voices tamax 9 yatiyir jilanakar antutañap mayi: https://es.globalvoicesonline.org/2014/05/03/comunicado-global-voices-pide-la-liberacion-de-nueve-periodistas-en-etiopia/\n Netizen Report: Etiopía Etiopía markax jark’iw jiwas arsusïwi: https://es.globalvoicesonline.org/2014/05/02/netizen-report-etiopia-reprime-la-libertad-de-expresion/


Yaqha Bolivia qhuya irnaqirin amayap apsuñatakix irnaqasipkakiwa\nMarco Antonio Díaz, Antofagasta intendentemp qhispiyañatak irnaqirinakampi (Jamuqa: Antofagasta irpirinakan uñt'ayata)\nTata Salomón Veizaga Delgadillon amayap apsuñatakiw irnaqasipkaktwa sasaw tata Marco Antonio Díazax arsuwiyi, jupax Antofagasta intendenterakiwa. Tata Veizagax maranïnwa San José de Tocopilla qhuyanw laq’ax alliqtawiyi, ukatw jupax uka manqhan jiwawiyaraki.\n“Gopempiw thaqht’añäni, qhispiyirinakamp yatxatatanakampix irnaqañäniwa” sasaw tata Díazax arsuwiyi.\nWasürux amtasiwayki ukhamarjamaw irnaqirinakax irnaqasipki sasaw tata Díazax sawiyi.\nIrnaqatakïskiwa, qhispiyañatak irnaqirinakan jan jiwapñapatakix irnaqsipkarakiktwa, tata Viezagan amayapax jikxataski uka chiqanx chhijir puriñjamawa sasaw tata Baldo Prokuricax arsuwiyi, jupax Chilin Qhuya Irnaqañ Uñjir Kamanaparakiwa.\nChili irpirinakampix tata Salomón Veizagan amayap jank’ak apsuñatak aruskipawayxapxtwa, jupampin Diego Veizaga Soto yuqapan amayanakap apaniñatakiw aruskipawiyapxtha, yuqapax 20 maranïnwa sasaw tata Diego Paryx arsuwiyi, jupax Anqa Markanakamp Aruskipir Kamanasarakiwa./RAR


India ukat Bangladesh markanakanx uraq khatahatiw jaqinak jiwayatayna usuchjatayna · Global Voices Aymarata\nJaqukipäw uñt'ayata/apkatata 5 Chinuqa phaxsi 2016 20:16 GMT\nAka blog ullart'apxañäni Español, русский, English\n4 uru chinuqa phaxsit 2015 maran niya willjta pachachur uraq khathatiw 6.7 de magnitud ukch’a ch’aman Imfal capital del estado indio de Manipur markan khathattawayatayna. India markanx willka jalsutuqikis uksa markanakanx uraq khathatix utjawayarakitaynawa, Bangladesh uka markans ukakipkarakiw utjawayatayna. Myanmar, Nepal ukat Bután jak’a markanakanz ukakipkarakiw uraqix khathattawayatayna.\nIndia markanx aka qillqat qillqañkamax suxta jaqiw jiwxatayna ukat 90 usuchjatarakiw utxatayna. Jichhakamax Bangladesh markanxa, pusiniw jiwatax utxi, walja utanakarakiw jan walt’ayata.\nServicio Geológico de Estados Unidos (USGS) ukan yatiyäwiparjamax uka uraq khathatix pä placas terrestres ukan muqthaptäwipatw utjaw sasinw yatiyi.\nFacebook ukax Manipur uksan uraq khathatit uñt’ayañatakix jist’arataynawa .\nYouTube apnaqir Storm Chaser, uraq khathatix jan walt’ayk uksatw mä video uñt’ayi:\nIma Market Imfal ukanx uraqpachanx niyapunix aljasirinakax warminakaw sinti jan walt’äwinakan jikxatasiwayapxi.\nFacebook pajinan jamuqanak apthapita, Finding The Voice jan walt’äwinakat uñt’ayapxi. Luwang Laiva mayni arunakamp arxat’irix qillqt’iwa:\nKunapachatï Bangladesh uksan uraq khathatix utjki ukhax waljaniw capital Dhaka uksan kallinakan jikxatasipxi, (350 kilómetros del epicentro). Bangladesh uksan jiwatanakax reacciones de pánico ukalaykuw utji. 29 usuchjataw qullayasiñ utar apayata.\nBangladesh uksanx janiw uraq khathatitak wakicht’atapkänti. Daily Star yatiyawayiwa Ministerio de Socorro ukat Gestión de Desastres ukaruw uñt’ayi, Dhaka markanx 72.000 jila jach’a utanakaw jan walt’ayat jikxatasi.


Deuteronomio 13 - Holy Bible [Aymara Bible 1997] - (Deu 13)\n“Jumanac taypintejj cuna profetasa, jan ucajj visionanac uñjirisa uñstani, ucatsti unañchanaca, jach'a uñacht'äwinacampi lurani,\ncuntejj parlapcätam ucanacatejj phokhasini, ucatsti sapjjaraquïtam: ‘Sarapjjañäni, jan uñt'apcta uca yakha diosanacaru arcapjjañäni, yupaychapjjaraquiñäni’ sasa,\nucqhajj jan jumanacajj jupanacaru ist'apjjamti; Tatitu Diosamasti jumanacaruwa yant'añ munapjjtam, take chuymampiti, uqhamaraqui take jacañamampiti juparu munapjjta janicha ucanacata.\nTatitu Diosama saparuqui arcapjjam, jach'añchapjjaraquim, ist'apjjaraquim camachi arunacapsa, jaysapjjam juparu ucatsti yupaychapjjaraquim, uqhamaraqui juparu chict'atapuni jacapjjaraquim.\nUca visionanac uñjir profetasti jiwayatäniwa jumanacaru Tatitu Diosam contra sartasina amtayatap laycu, cawquïri Diosatejj jumanacaru Egipto marcat esclavo sarnakañat khespiyanipjjtam, ucatsti Tatitu Diosaman thaquipat jithektayañ munatapata. Uqhamatwa saphitpacha jiq'inucupjjäta jumanac taypitjja take jan wali luräwinacjja.\n“Jan ucajj pachpa jilamasa, yokall wawamasa, imill wawamasa, uca munat warmimasa, uqhamaraqui uca wali munat amigomasa, jan qhitin ist'caya yakha diosanacar yupaychañ amtayätamjja, cawquïri Diosarutejj jan uñt'apcta ni jumasa ni wawanacamasa,\ncunjämatejj jayanquiri, jac'anquiri marcanacan diosanacapajj muyuntapctam mä thiya oraketa mä thiya orakcama,\njan jupanacan munañanacap luramti ni ist'amsa, janirac jupanacatsa qhuyapayasimti uqhamaraqui jan jupat qhuyapt'ayasisas imantamti,\nucat sipansa jiwayam. Jumaraquiw nayrakata amparam aytäta jiwayañataqui, ucatsti takpach marcaw uca quipca jupanacarojj luraraquini.\nKalampi c'upjam jiwayañcama, jumar Tatitu Diosamata armasiyaña munatap laycu, cawquïri Diosatejj Egipto marcat irpsuntam, cawqhantï esclavot sarnakascäyäta ucata.\nUqhamatwa take Israel marcajj yatipjjani uqhamarac ajjsarapjjanisa mayampi uqham jucha lurañjja.\n“Uqhamasti cawquïri marctï Diosajj jacañataqui churapcätam ucan yatipjjäta,\nUcanac ist'asinsti jumanacajj sumwa yatjjatapjjañama, ucattejj take ucanacan chekätapa yatipjjäta uqhamaraqui jumanac taypinsa jan wali luräwinac lurasitapa yatisinjja,\njumanacajj espadampiw uca marcan jaquir jakenacarojj jiwarayapjjäta, take uywanacapsa, uqhamaraqui take uca marcan yänacapsa t'unjapjjäta.\nUca marcan take yänacapsti marcan plazaparuw montont'apjjäta, ucatsti ninampiwa marcarojj phichhantapjjäta take cunanactejj uñisirimata aparanipcta ucanacampi chica, takpach t'unjasina, ninampi phichhantasina Tatitu Diosamaru loktasa. Uca marcasti jan mayampitaqui t'unjatäniwa, lakayanacar tucuyata, ucatsti janiraquiwa mayampi sayt'ayatäcaniti.\n“Jan jumanacajj cunatejj t'unjañataqui uchatäqui ucanacjja aptasipjjamti, Diosasti janiraquiw ucapachajj jumanacataqui colerascaniti, ucampis Diosajj jumanacatwa qhuyapayasini waljaniru jiltayasaraqui, cunjämatejj jumanacan awquinacamaru arupampi arsuwaycän uqhama,\ncunapachatejj jumanacajj Tatitu Diosamarupuni ist'apjjäta, uqhamaraqui uca camachi arunacaparjam sarnakapjjäta, cuntejj jichhürun churapcsma ucanacaru, phokhapjjam chek sarnakasa jupan nayrakatapana.


1 Corintios 12 - Holy Bible [Aymara Bible 1997] - (1Cor 12)\nJilatanaca, munaractwa cunanactejj Kollan Ajayojj sapa maynir lurañatac churquis ucanacjjat yatipjjañama.\nJumanacajj asquiw yatipjjtajja, cunapachatï jan iyawsirïpcäyät ucqhajja jan parlir c'ari diosanacaruw arcasipcäyätajja.\nUcat jichhajj yatipjjañam munta: Janiw qhitis “Jesusajj maldecitäpan” sasajj Kollan Ajayun ch'amapampejj siscaspati. Janiraquiw qhitis jan Kollan Ajayun ch'amapampejj “Jesusajj Tatituwa” sasajj siscaspati.\nMaynejj take cunataquiw yatiñ ch'amjja catokaspa, ucampisa mä sapa Ajayuquiw take ucanacjja churi.\nCunayman toket sirviñawa utjaraqui, ucampis mä sapa Tatituruquiw sirvtanjja.\nCunayman toket lurañanacajj utjaraqui, ucampis mä sapa Diosaquiw take cuns jakenacampejj luri.\nDiosajj sapa mayniruw Ajayupjja churi, takenin asquipataqui.\nUca Ajayu tokeraquiw yakheparu cunsa sum parlt'añapataqui yatiñ ch'ama churi, uca pachpa Ajayu tokeraquiw yakheparojj take cunas wali suma uñt'añampi parlt'aña churaraqui.\nYakhepanacajj iyawsañwa Ajayu toke catokapjje, yakhepanacasti ch'am catokapjjaraqui usutanacar waliptayañataqui.\nUcampis take acanacjja mä sapa Ajayuquiw luri, jupasti cunjämarutejj munqui uqhamaruw sapa maynirus laquinoke.\nCunjämatejj cuerposajj take cunanïqui uqhamar uñtataraquiw Cristojja. Uca take cunanacasti waljäcchi ucasa, mä sapa cuerporu tucutaquiwa.\nMä cuerpojj janiw mä sapat lurt'ataquïquiti, jan ucasti waljanacat lurt'atawa.\nCayutejj saspajja: “Janiw nayajj amparäcti, ucatwa jan nayajj cuerpöncti” sasajja, janiw uca satapampejj cuerpotjja sarakcaspati.\nJan ucajj jinchus saspajja: “Janiw nayajj nayräcti, uca laycu janiw nayajj cuerpöncti” sasajja, janiw uca satapampejj cuerpotjja yakhäcaspati.\nTake cuerpotejj nayracamaquïspa ucqhajja ¿cunampis ist'snajja? Take cuerpotejj jinchucamaquïspa ucqhajj ¿cunampiraquis muct'snajja?\nUcampis Diosajj cuerporojj sapakat partenacsa cawqharutejj jupajj munqui ucqharuw uchi.\nCunäsapansa maya sapaquïsapäna ucqhajja, ¿cawqhancaraquisapän cuerposti?\nUqhama walja chekanacanïcchi ucasa, take cunas mä sapa cuerpor tucutaquiwa.\nNayrajj janiw ampararojj siscaspati: “Janiw muncsmati” sasajja. Janiraquiw p'ekes cayunacarojj siscaspati: “Janiw munapcsmati” sasajja.\nJan ucasti, cuerponjja mä cunasa t'uqhaquïchi ucasa, wali asquiwa.\nDiosajj uqhamwa cuerposjja luratayna, jan yäkata chekanacajj juc'ampi yäkatäñapataqui,\nuqhamata cuerposanjja jan jaljtañanacajja utjascañapataqui, jan ucasti cuerposanjja maynis maynita llaquiñapataqui.\nCuerposan mayawjatejj t'akheschi ucqhajj takpacharaquiw t'akhesi, mayawjatejj suma yäkatächejja, takpacharaquiw cusisipjje.\nUqhamajj jumanacajj Criston cuerpopäpjjtawa, sapa maynis uca cuerponquirinacäpjjaractawa.\n¿Takpachaniti apostolüpjje? ¿Takpachaniti Diosan arunacap parlirinacäpjje? ¿Takenit yatichi? ¿Takenich jan ucajj milagronac lurejja?\n¿Takenicha ch'amanejja usutanacar c'umaraptayañataquejja? ¿Takeniraquicha jan uñt'at arunaca parlejja? ¿Takenicha uca jan uñt'ata arunacat parlatanacjja khanañchañ yatejja? Janiw takenïquiti.\nUqhamasti jumanacajj Diosatjja suma churäwinac catokañatac ch'amañchasipjjam. Nayajj juc'amp suma thaqui uñacht'ayapjjäma.


Efesios 1 - Holy Bible [Aymara Bible 1997] - (Efe 1)\nNaya Pablo, Diosan munañapatwa Jesucriston apostolopätjja. Aca cartjja kellkanipjjsmawa Efeso marcan Diosanquirinacaru, Cristo Jesusar iyawsapcta ucanacaru.\nJumanacasti Dios Awquisan uqhamaraqui Tatit Jesucristosan bendicionapa, samarañapa catokapjjam.\nYupaychañäni Diosaru, Tatit Jesucristosan Awquiparu, Cristompi mayachasitas laycuwa jupajj bendiciwayistu take casta ajayun bendicionanacampi alajjpachanacana.\nMunasiñapatwa jupajj nayratpach ajllisiwayistu, Jesucristo toke wawanacapat catokatäñasataqui, cunjämäquitejj munañapajj uqhamarjama.\nUcatpï Diosarojj yupaychapuntanjja muspharcañ qhuyapayasiñapata, uca pachpa qhuyapayasiñapampiw bendicistu munat Yokapampi mayaquïtas laycu.\nDiosajj jach'a munasiñapwa uñacht'ayistu, take yatiñ cancaña uqhamaraqui amuyt'a churasina.\nUqhamaraquiw uñt'ayistu jan amuyt'cañ amtäwipjja, ucasti cuntejj jupajj munañaparjam amtqui ucawa.\nCristompïtas laycuwa Diosajj nayratpacha ajlliwayistu, cuntejj jupajj jiwasanacar churañapäcän uc catokañasataqui. Take acanacasti Diosan amtäwiparjamawa, cawquïritejj take cuns lurqui cunatejj jupataquejj asquïqui uqhamarjama.\nUcjj luriwa jiwasanacajj Cristoru nayrakat iyawsapjjtan ucanacajj Diosatac jacañasataqui, jach'a ch'amanïtapat jupar yupaychañasataqui.\nKollan Ajayuwa jiwasanacan arjjatirisajja cawquïr wajjt'asïwtejj Diosajj churquistani uc catokañasataquejja. Ucsti catokañäniwa cunapachatejj jupanquirinacan khespiyasiñapajj phokhatäjjani ucqha, jupajj jach'a Diosätap laycu yupaychatäñapataqui.\nTatit Jesusaru iyawsañamajj utjatap ist'asina, uqhamarac Diosanquirinacataqui munasiñanacamajj utjatapa ist'asinjja,\nnayajj oracionanacajjanjja jumanacat amtasisinjja yuspagarapuntwa.\nTatit Jesucristosan jach'a Dios Awquiparuw mayta ajayun yatiñ cancañ jumanacaru churañapataqui Diosan uñacht'äwip sum amuyapjjañamataqui, uqhamarac sum uñt'apjjañamataqui.\nuqhamaraqui cunja jach'asa jan tucusquiriraquisa ch'amapajja, cawquïritejj lurqui jiwas iyawsirinacjjana. Aca muspharcañ ch'ama Diosajj uñacht'aycäna,\ncunapachatejj jiwatanac taypit Cristoru jactayqui ucawa, ucatsti alajjpachanjja jupan cupëjjaparuw kont'ayasi,\ntake munañaninacjjaru utt'ayasa, marca apnakerinacjjaru, autoridadanacjjaru, ch'amaninacjjaru, cunatejj utji jichhürunacansa, khepa urunacansa utjcani ucanacjjarusa.\nTake cunsa Criston munañaparuw uchawayi, uqhamaraqui iglesian p'ekëñapataquejj Cristo pachparuraquiw uchawayi.\nUqhamajj iglesiajj pachpa Criston cuerpopawa, Cristojj take cunawa, Cristojj take cunwa phokt'araqui.


¿Kunsa Bibliajj jakañatsa jiwañatsa yatichi?\nYatiyañataki | 2017 Núm. 4\n¿Kuna arutsa liytʼäta? Acholi Afrikáans Albanés Alemán Amárico Armenio Aucano Aymara Azerí Azerí (alfabeto cirílico) Bashkir Batako karo Batako toba Baulé Becol Biak Birmano Bislama Búlgaro Camboyano Catalán Cebuano Checo Chichewa Chino Tradicional Chino cantonés (tradicional) Chino mandarín (simplificado) Chitonga Chokue Chol Chuvash Cibemba Cingalés Citonga Congo Coreano Criollo de las Seychelles Criollo haitiano Criollo mauriciano Croata Dangme Danés Digor Efik Embunda Endebele Endonga Enzema Eslovaco Esloveno Español Estonio Ewé Finlandés Fiyiano Fon Francés Ga Garífuna Georgiano Griego Groenlandés Guaraní Gujarati Gun Hausa Hebreo Hiligaynon Hindi Hiri motu Hmong (blanco) Holandés Húngaro Iban Ibanag Ibo Ilocano Indonesio Inglés Islandés Isoko Italiano Japonés Javanés Kabiye Kannada Kaonde Kayin sgaw Kazajo Kikamba Kikongo Kikuyu Kiluba Kimbundu Kiniaruanda Kirguís Kiribatiano Kirundi Kisonge Kurdo Kurdo kurmanyí del Cáucaso Kwangalí Kwanyama Lhukonzo Lifu Lingala Lituano Lomue Luganda Lunda Luo Luvale Macedonio Macua Malayo Malayálam Malgache Maltés Mam Mambue-Lungu Mapudungún Maratí Maya Mazateco de Huautla Mongol Moré Navajo Ndebele (Zimbabue) Nepalés Nias Niueano Noruego Nyaneka Náhuatl (Guerrero) Náhuatl (Huasteca) Náhuatl (norte de puebla) Oromo Osético Otetela Pangasinán Papiamento (Aruba) Papiamento (Curazao) Persa Pidgin de las islas Salomón Polaco Portugués de Brasil Quechua (Ancash) Quechua (Ayacucho) Quechua (Cuzco) Quechua boliviano Quichua de Imbabura Rarotongués Rumano Runyankore Ruso Rutoro Samoano Sango Saramacano Sepedi Serbio (Alfabeto cirílico) Serbio (alfabeto latino) Sesoto de Lesoto Sesoto de Sudáfrica Shona Sidama Silozi Sranangtongo Suajili Suati Sueco Swajili (Congo) Tagalo Tahitiano Tai Tamil Telugu Tetun Dili Tigriña Tivo Tojolabal Tok pisin Tongano Tseltal Tshiluba Tsonga Tsotsil Tsuana Tumbuka Turco Twi Tártaro Ucraniano Uhobo Umbundú Uruund Vendal Vietnamita Wallisiano Waray-Waray Wayuunaiki Wolaita Xhosa Xitshwa Yao Yoruba Zandé Zulú Árabe Ñanya Ñemba\nNAYRÏR JANAN PʼEQEÑCHÄWIPA | JAKAÑATSA JIWAÑATSA ¿KUNSA BIBLIAJJ YATICHI?\nDiosajj kunjamsa taqe kuns luräna ukjja Génesis libronwa qhanañchi. Ukanjja Diosajj akham sasaw Adanarojj säna: “Aka huerton taqe qoqanakat [jan ukajj arbolanakat] manqʼasïta, ukampisa aski ukhamarak ñanqha yatiñ churir qoqatjja janiw manqʼätati. Uka qoqan achunakapjja jan manqʼamti, manqʼäta ukapachasti cheqpachan jiwäta sasa” (Génesis 2:16, 17). Uka qellqatarjamajja, Adanatï Diosar istʼaspänjja janiw jiwkaspänti, jupajj Edén jardinan jakaskakispänwa.\nUkampis Adanajj Diosar istʼañat sipansa, jan manqʼañapäkäna uka qoqan achup Eva esposapat katoqasisaw manqʼantäna. Ukhamatwa Diosar jan istʼañ ajllïna, wiñay jakañsa aptʼasïna (Génesis 3:1-6). Ukham jan istʼasitapatwa jan walinakan jikjjatastanjja. Apóstol Pablojj akham sänwa: “Mä sapa jaqen juchapatwa juchajj akapachar mantani, jiwañajj uka juchan utjatapatwa mantaniraki, ukhamatwa jiwañajj taqe jaqenakar katunti, taqenin juchachasipjjatap layku” sasa (Romanos 5:12). ‘Mä sapa jaqe’ sasinjja, Adanatwa parlaski. ¿Kuna juchsa Adanajj luräna? ¿Kunatsa jiwarakïna?\nAdanajj yatkasinwa Diosan leyip jan istʼkänti, ukaw juchänjja (1 Juan 3:4). Ukatwa Diosan arsutaparjamajj jiwañapäna. Maysa toqetjja, Adanatï Diosar istʼasapäna ukhajj janiw juchar purtʼaskaspänti ni jiwkaspänsa, ni wawanakapas jiwapkarakispänti. Diosajja janiw jaqerojj jiwapjjañapatak lurkänti, jan ukasti wiñay jakasipjjañapatakiw luräna.\nKunjamtï Biblian siskejja, ‘jiwañajj taqe jaqenakaruw katuntawayi’. Ukhamasti maynejj jiwjje uka qhepatjja, ¿yaqha cheqan jakaskakpachati? Waljaniw jïsa, jan jiwir almanïtänwa sasin sapjje. Ukhamäspa ukhajja, kuntï Diosajj Adanar siskäna ukajj kʼarïspawa. ¿Kunatsa ukham sissna? Maynitï yaqha cheqan jakaskakispa ukhajja, jiwañajj janiw mä castigökaspati. Biblianjja janiw “Diosajj kʼariskaspati” sasaw qhanañchistu (Hebreos 6:18). Cheqasa, Supayaw kʼarisirejja, jupaw Evar akham säna: “Janiw jiwapkätati” sasa (Génesis 3:4).\nUkhamajja, jaqenakajj janiw jan jiwir almanïktanti. Ukampis inas akham jisktʼasta: “Jiwjjtan uka qhepat ¿kunas paspacha?” sasa.\nBIBLIAW UK SUM QHANAÑCHISTASPA\nGénesis libronjja akham siwa: “[Jehová] Diosajj jaqerojj laqʼatwa luräna, nasapat phustʼasinwa jakaña churarakïna. Ukhamatwa jaqejj jakjjäna” sasa (Génesis 2:7). “Jaqejj jakjjäna” siski uka arunakajja, néfesch hebreo arut jaqokipatawa, uka arojja ‘jakaskiri jan ukajj samsuri’ sañwa munarakispa.\nUkhamasti janiw jan jiwir almanïktanti, Bibliajj qhan uka toqet yatichistu. Jan ukasti ‘jakir jaqëtanwa’. Biblianjja janiw kuna cheqansa “jan jiwir almanïtanwa” sasin qellqatajj utjkiti.\nUkhamajja, Bibliajj uka toqet qhan yatichistu. Ukampis ¿kunatsa walja religionanakajj jan jiwir almanïtanwa sasin yatichapjje? Uka jisktʼar qhanañchañatakejja, nayra Egipto markan costumbrenakapatwa yatjjatañasa.\nKʼARINAK YATICHAÑ QALLTAPJJÄNA\nHeródoto sat griego chachajja, akham sasaw egipcionakat säna: “Jaqejj jan jiwir almanïtanwa, sasajj egipcionakaw nayraqat amuyapjjäna” sasa. Jupasti 400 antes de Cristo (a.C.) maranakanwa jakasïna. Nayra tiempon jakir babilonionakasa, ukhamarakiw jan jiwir almanïtanwa sasin sapjjäna. Alejandro Magno chachajj Asia cheqanak katuntkäna ukhatakejja (332 a.C.), walja griego chachanakaw jan jiwir almanïtanwa sasin jukʼamp yatichjjapjjäna, tiempompejja taqe cheqanwa ukham amuyjjapjjarakïna.\nBiblianjja janiw kuna cheqansa “jan jiwir almanïtanwa” sasin qellqatajj utjkiti\nNayrïr patak maranakanjja, judionakan wali uñtʼat pä religionaw utjarakïna. Esenionakampi fariseonakampi, jupanakajja jiwjjtan ukhajja, almasajj jakaskakiwa sasaw yatichapjjerïna. Uka toqetjja, mä nayra qellqatajj (The Jewish Encyclopedia) akham siwa: “Judionakajja griegonakampi chikachasipjjatapatwa jan jiwir almanïtanwa sasin creyiñ qalltapjjarakïna, ukhamarus Platón chachan yatichäwinakapatwa jukʼamp ukham creyjjapjjarakïna” sasa. Nayrïr patak maranakan jakir Josefo chachajja, uka yatichäwejj janiw Bibliarjamäkiti, jan ukasti “griegonakaw ukham amuyañ qalltapjjäna” sasaw säna. Griegonakan ukham amuyapjjatapajj mä cuentokïkaspasa, aleq mä sarnaqäwikïkaspas ukham jupajj amuyäna.\nGriegonakan costumbrenakapajj niya taqe cheqanwa wali uñtʼatäjjäna, cristianötwa sapkäna uka jaqenakas ukhamarakiw uka kʼari yatichäwir creyipjjarakïna. Jona Lendering sat chachajj akham siwa: “Platón chachajja, nayrajj yaqha cheqansa almajj suman jakaskaspäna, jichhajj tʼaqeskaspasa ukhamwa amuyäna. Ukatwa cristianonakajj uka kʼari yatichäwir creyiñ qalltapjjäna” sasa. “Cristianöpjjtwa” sapki uka Iglesianakajja, ukhamatwa jan jiwir almanïtanwa sasin yatichjjapjjäna ukhamarak creyjjapjjarakïna.\nKUNATÏ CHEQÄKI UKWA UÑTʼAPJJÄTA\nNayrïr patak maranakanjja, apóstol Pablojj akham sänwa: “Diosan amuytʼayat arunakapanjja wali qhanaw parlaski: jutir urunakanjja demonionakan kʼari arunakapampiru yatichäwinakapampir istʼapjjatap laykuw yaqhepanakajj kawkïr yatichäwinakarutï creyktan ukat saranukupjjani” sasa (1 Timoteo 4:1). ¡Ukajj cheqäskapuniwa! Jan jiwir almanïtanwa sapki uka yatichäwejja, ‘demonionakan kʼari yatichäwinakapawa’. Bibliajj janiw ukham yatichkiti, jan ukasti kʼari religionanakana, jaqenakan yatichäwinakapakiwa.\nJesusajj akham sarakïnwa: “Kunatï cheqäki ukwa uñtʼapjjäta, ukaw libre jakasiñ churapjjarakïtam” sasa (Juan 8:32). Ukhamajj jiwasatï Biblian cheqa yatichäwinakap yatjjatañäni ukhajja, kʼari religionanakan jan wali yatichäwinakap janiw istʼkañäniti. Ukatjja kunatï cheqäki uk yatiñajja, jan wali costumbrenakata, kʼari yatichäwinakatwa jarkʼaqarakistani (ukatakejj “ ¿Kawkinkasipkis jiwatanakajja?” sat recuadro uñjjattʼäta).\nDiosajja, janiw jaqerojj 70 jan ukajj 80 maranak jakañatakisa, ni jiwasin alajjpachar sarañatakisa, jan ukajj yaqha cheqan wiñay jakañatakis lurkänti. Jan ukasti istʼasir wawanakapajj aka oraqen wiñayatak jakasipjjaspa ukwa Diosajj munäna. Kunanaktï Diosajj jaqenak layku lurañ munki uk yatiñajja, qhawqsa munasistu ukwa uñachtʼayistu, Diosajj amtap phoqapuniniwa (Malaquías 3:6). David reyejj akham sänwa: “Aski jaqenakajj oraq katoqapjjani, wiñayatakiw ukan jakapjjarakini” sasa (Salmo 37:29).\n¿Wiñay jakasiñajj utjaspati?\nPasïr maranakanjja, ciencia toqet yatjjatat jaqenakajj uma manqhan walja maranak jakir alinakwa jikjjatapjjäna. Inas uka alinakajj taqe kunat sipansa walja maranak jakapjjchi. Uka alinakajj Posidonia oceanica, sasin uñtʼat alinak taypinkapjjewa. Uka alinakajj España, Chipre markankir Mediterráneo lamar qota manqhan jakapjje.\nJaqenakajj uka alinakjam walja maranak ¿jakapjjaspati? Kunatsa chuymankipsttan uka toqet yatjjatir cientificonakajja, jaqenakajj jukʼamp maranak jaksnawa sasaw sapjje. Uka toqet parlir mä libronjja, “ciencia toqejj kunanakas jikjjatasiwayi” ukwa qhanañchi. Ukhamäkchisa, jaqejj mä jukʼamp jakañapatak cienciajj yanaptʼaspati janicha ukjja janïraw yatipkiti.\nWiñay jakañjja, janiw ciencian yanaptʼapampejj katoqksnati. Taqe kun Luriri Jehová Diosat Bibliajj akham siwa: “Wiñay jakañasti jumanwa utji” sasa (Salmo 36:9, Aymar Biblia). Jesusajj akham sasaw mayisirakïna: “Khitinakatï wiñay jakañ katoqapkani ukanakajja juma sapa cheqpach Diosar uñtʼasipkakiñapawa jumajj khitankta uka Jesucristorus ukhamarakiw uñtʼasipkakiñapa” sasa (Juan 17:3). Ukhamajj Jehová Diosampiru Jesucristompiru uñtʼañatakiw chʼamachasiñasa. Kunatï jupanakar kusisiyki ukwa lurañasaraki. Ukhamatwa wiñayatak walja bendicionanak katoqañäni.\nWalja maranakaw uka alinakajj jakapjje sasaw cientificonakajj amuyapjje.\nBiblianjja jiwatanakajj sepultorankapjjewa, taqe jupanakasti jaktanipjjaniwa sasaw qhanañchi (Juan 5:28, 29). Janiw yaqha cheqan tʼaqesipkiti, jiwatanakajj “janiw kunsa yatipkiti” (Eclesiastés 9:5). Jesusajja ‘jiwañajj ikimp sasiwa’ sasaw säna (Juan 11:11-14). Ukhamajja, janiw jiwatanakar ajjsarañasäkiti ni ofrendanaksa loqtañasäkiti. Janiw yanaptʼkistaspati ni kuna jan walsa lurkarakistaspati, sepultoranjja “janiw kuna lurañas utjkiti, kuna lupʼiñasa, uñtʼañasa, janirakiw yatiñanïñasa utjkiti” (Eclesiastés 9:10). Ukampis jiwatanakajj jaktanipjjaniwa, ukatjja jan mayampitakiw Diosajj jiwañar chhaqtayani (1 Corintios 15:26, 55; Apocalipsis 21:4).\n¿Kunatsa Bibliar confiysna?\nBibliajj wali confiykañ librowa, ukat janiw pächasktanti. ¿Kunatsa? Aka toqenakat amuytʼañäni:\nDiosaw Biblia qellqayäna: Bibliajj 66 libronakaniwa, niya 40 jaqenakaw qellqapjjarakïna. 1.600 maranakanwa qellqasirakïna, 1513 antes de Cristo marat 98 después de Cristo marakamaw qellqasïna. Walja maranakansa qellqaskchïnjja, mä toqetakwa parli, janiw may maya parlir librökiti. Ukaw taqe chʼamani Diosat Bibliajj jutatap uñachtʼayistu. Jupaw qellqerinakarojj yanaptʼäna.\nBibliajj cheqpun parli: Bibliajja kunatï nayra maranakan paskäna ukanaksa sum qhanañcharaki, ukajj yatjjatasiwayki ukarjamarakiwa. Mä librojj (A Lawyer Examines the Bible) akham siwa: “Novelanakansa, nayra cuentonakansa janiw kawki cheqansa kuna tiemponsa pasäna ukanak sum qhanañchapkiti, [...] ukampis Bibliajj kunapachas pasäna kawkjansa pasäna uk sumpun qhanañchi” sasa.\nCiencia toqet cheqwa parli: Bibliajj janiw ciencia toqet yatichañatak qellqatäkiti, ukampis cienciat parlasajj cheq parli. Amuytʼañataki, Levítico 13, 14 capitulonakanjja, katuyir usunakat jarkʼaqasiñatakejj suma ewjjanakwa Diosajj israelitanakar churäna. Uka tiemponjja, kunjamatsa uka usunakajj yaqhanakar katkataspa ukajj janïraw yatiskänti, qhepatakwa virus, bacterias sat jan uñjkañ jiskʼa laqʼonakat sartatapajj yatisiskäna. Maysa toqetjja, aka oraqejj ‘jan kunjjaru’ warktʼatawa sasaw Bibliajj janïräkipan qhanañcharakïna. Ciencia toqet yatjjatirinakajj walja maranak qhepatwa ukhamäskapunitap yatjjatapjjäna (Job 26:7; Isaías 40:22, NM).\nKunanaktï uñjaniwayktan ukanakajja, Diosan arupajj confiykayätap qhanañchistu. Biblia pachpaw akham sistu: “Taqpach Qellqatajj Diosan amuytʼayatawa, sumarakiw yatichañataki, cheqañchañataki, kunatejj jan walïki ukanak askichañataki” sasa (2 Timoteo 3:16).\nJiwatanakajj jaktapjjaniwa ¿kunatsa ukajj cheqapunïniw sissna?\nBibliaw kunatsa jiwatanakajj jaktapjjaniwa sasin confiysna uk pä toqet qhanañchi.\nNAYRÏR PAGINAN PʼEQEÑCHÄWIPA ¿Jiwjjtan uka qhepat jakañajj utjaskiti?\nNAYRÏR PAGINAN PʼEQEÑCHÄWIPA ¿Kunsa Bibliajj jakañatsa jiwañatsa yatichi?\nHebreo arut mä jiskʼa letrajja, Diosar confiyañatakiw yanaptʼistu\nParlasktan uka arur jaqokiptʼat mä Biblia\nParaisojj ¿cheqapunit utjaski?\nText Aka archivonakanwa qellqatanak apaqasma YATIYAÑATAKI 2017 Núm. 4 | Jakañatsa jiwañatsa ¿kunsa Bibliajj yatichi?\nAudio Aka archivonakanwa grabacionanak apaqasma YATIYAÑATAKI 2017 Núm. 4 | Jakañatsa jiwañatsa ¿kunsa Bibliajj yatichi?\n2017 Núm. 4 | Jakañatsa jiwañatsa ¿kunsa Bibliajj yatichi?\nYATIYAÑATAKI 2017 Núm. 4 | Jakañatsa jiwañatsa ¿kunsa Bibliajj yatichi?


Génesis 7 - Holy Bible [Aymara Bible 1997] - (Gén 7)\nUca khepatsti Diosajj Noerojj saraquïnwa: “Take jakenac taypinsti juma sapaquiw nayan munañajjarjamajj sarnaktajja. Uca laycu jichhajj familiamampi arcar mantjjam.\nK'oma animalanacatsti pakallko pareja kachun orkoni irpantaraquim, jan k'oma animalanacatsti mä parejaquiraqui kachuni orkoni irpantaraquïta.\nTake casta jamach'inacatsti pakallko parejanacaraqui irpantam, uqhamat take uca castanacajj aca oraken utjascañapataqui.\nAcat pakallko ururusti nayajj mä jach'a jallu puriyanï, ucasti pusi tunca urumpi, pusi tunca arumampiw jalluraquini. ¡Aca oraketsti take cunatejj jacqui, uqhamarac take cuntejj nayajj usccta take ucanacwa k'al tucjä!” sasa.\nNoesti, cunjämtejj Diosajj siscäna uqhamwa luräna.\nCunapachatejj uma juiciojj aca orake chhaktaycän ucqhajj Noejj sojjta pataca maranïnwa.\nNoesti arcarojj mantjjaraquïnwa yokanacapampi, warmipampi, yojjch'anacapampi cuna, uma juiciot khespiñataqui.\nK'oma animalanaca, jan k'oma animalanaca, thoknaker animalanaca, orakenjam katatnaktir animalanacaw,\nNoempi chicajj arcaru mantapjjäna payat payata orkoni kachuni, cunjämtejj Diosajj siscatayna uqhamarjama.\nPakallko uru phokhasjjepansti, jallojj walipuniw purintjjäna, oraksti chhaktayaraquïnwa.\nPayïri phajjsitsti, tunca pakallkon uruw sarakjjaraquïna. Noesti ucapachajj sojjta pataca maranïnwa. Uca quipca uruw mankhanquir jach'a kotan jalsunacapajj phalläna, alajjpachatsa jallojj walipuniw purinïna.\nPusi tunca arumampi, pusi tunca urumpiraquiw aca orakjjarojj jallojj puriraquïna.\nUca pachpa ururaquiw Noejj arcar mantjjäna, Sem, Cam, Jafet yokanacapampi, warmipampi, quimsa yojjch'apampi cuna.\nJupanacampi chicasti take casta pampanquir animalanaca, uywasiñ animalanaca, orakenjam katatnaktir animalanaca, uqhamarac jamach'inacasa mantapjjäna.\nTake animalanacaw Noempi chicajj arcarojja mantapjjäna payat payata.\nTake casta animalanacatsti mä orkompi mä kachumpiw mantapjjäna, cunjämtejj Diosajj Noerojj siscatayna uqhama, ucatsti Tatitojj arcan puncupjja jist'antjjänwa.\nJallusti pusi tunca uruw purïna. Umajj altöjjepansti arcajj tuytjjänwa oraketjja, ucatsti uma patanwa tuyuscäna.\nUmasti juc'ampiraquiw maqhatjjäna, arcasti uca patanwa tuyuscaraquïna.\nUmasti sintipuniw maqhatjjäna, jach'a alto kollunacsa k'alwa chhaktayjjaraquïna.\nUqhamaw jiwarapjjäna aca oraken take jakenacajja, jamach'inacasa, uywañ animalanacasa, pampanquir animalanacasa, orakenjam katatnaktir animalanacasa.\nTake cunatejj oraken utjcäna, jacapcäna, samsupcaraquïna ucanacasti takew jiwarapjjäna.\nNoempi, qhitinacatejj jupampi chica arcancapcän ucanacaquiw khespipjjäna, ucat ucsarusti k'ala tucjatänwa, jakesa, animalanacasa, jamach'inacasa, orakenjam katatnaktir animalanacasa.\nOrakerusti, umanacajj pataca pheska tuncan urunacaw chhaktayäna.


Génesis 11 - Holy Bible [Aymara Bible 1997] - (Gén 11)\nMä urusti jupanaccamaw parlt'asipjjäna aqham sasa: “Ladrillonac lurañäni, ucatsti ninaruw phichsuñäni” sasa. Uqhamwa ladrillonaca apnakjjapjjäna kalanac lantjja, ucatsti mezcla lantjja asfalto apnakjjapjjaraquïna.\nUcatsti sapjjaraquïnwa: “Jutapjjam, jichhajj mä jach'a marca sayt'ayañäni, uqhamarac torrepas alajjpachar puriñcama lurasipjjañäni. Uqhamatwa takeninsa uñt'atäñäni, ucatsti janiraquiw take aca orakpacharu aywitatcañäniti” sasa.\nParlanacap mayjt'ayir jichhajj sarakañäni, uqhamat jan jupanaccama cuna parlatanacapsa amuyasipjjañapataqui” sasa.\nUca chekanwa Tatitojj take jakenacan parlanacapjja mayjt'ayjjäna, uca chekatwa jakenacjja aca orakpachar ananucjjäna. Ucatwa uca chekajj Babel satajja.\nAcanacänwa Sem chachan wawanacapajja. Uma juiciot pä mara pasjjepansti, cunapachatejj Sem chachajj pataca maranëjjan ucapachaw Arfaxad sat wawapajj nacïna.\nUca khepatsti Sem chachajj pheska pataca marampwa jacascäna, yokanacani, phuchanacani cuna.\nArfaxadasti quimsa tunca pheskani maranïnwa cunapachatejj Sala wawapajj nascän ucapachajja.\nUca khepatsti, Arfaxadajj pusi pataca quimsani marampwa jacascäna, yokanacani, phuchanacani cuna.\nSalajj quimsa tunca maranïnwa cunapachatejj Heber wawapajj nascän ucapachajja.\nUca khepatsti Salajj pusi pataca quimsani maranacampwa jacascäna, yokanacani, phuchanacani cuna.\nHeberasti quimsa tunca pusini maranïnwa, cunapachatejj Peleg wawapajj nascän ucapachajja.\nUca khepatsti, Heberajj pusi pataca quimsa tuncani marampwa jacascäna, yokanacani, phuchanacani cuna.\nPelegajj quimsa tunca maranïnwa, cunapachatejj Reu wawapajj nascän ucapachajja.\nUca khepatsti Pelegajj pä pataca llätuncani marampwa jacascäna, yokanacani, phuchanacani cuna.\nReu chachasti quimsa tunca payani maranïnwa, cunapachatejj Serug wawapajj nascän ucapachajja.\nUca khepatsti Reu chachajj pä pataca pakallkoni marampwa jacascäna, yokanacani, phuchanacan cuna.\nSerugasti quimsa tunca maranïnwa cunapachatejj Nacor wawapajj nascän ucapachajja.\nUca khepatsti Serugajj pä pataca marampwa jacascäna, yokanacani, phuchanacan cuna.\nNacorasti pä tunca llätuncani maranïnwa cunapachatejj Taré wawapajj nascän ucapachajja.\nUca khepatsti Nacorajj pataca tunca llätuncani marampwa jacascäna, yokanacani, phuchanacan cuna.\nTaresti pakallk tunca maranïnwa cunapachatejj Abram, Nacor, uqhamarac Harán wawanacapajj nascän ucapachajja.\nAcanacaw Taré chachan wawanacapajja, jupasti Abram, Nacor, uqhamarac Harán ucanacan awquipänwa. Lot chachan Harán awquipasti,\nUr de Caldea ucanwa jiwjjäna, Taré awquipat sipansa nayrwa jiwjjäna. Cawqhantejj nascäna ucanwa jiwjjaraquïna.\nAbramasti Sarai sat warmimpiw casarasiraquïna, Nacorasti Milcampiw casarasiraquïna, ucasti Haranan phuchapänwa, Iscana cullacapa.\nSarai warmisti janiw wawanïcänti, jan wawachasirïtap laycu.\nTaré chachasti Ur de los Caldeos sat oraketjja, Canaán orakeruw sarjjäna, jupampi chicsti Abram wawaparuw irpasjjaraquïnjja, Lot allchhipampi, Sarai yojjch'apampi cuna. Ucatsti jupanacajj Harán sat marcar purisinjja, ucan jacañataquiw kheparjjapjjäna.\nHarán chekanwa Taré chachajj jiwjjäna cunapachatejj pä pataca pheskani maranïcän ucapacha.


Citizen Media · Qasäwi phaxsi, 2014 · Global Voices Aymarata\nCitizen Media · Qasäwi phaxsi, 2014\nIsturyanaka Aka tuqita Citizen Media Ta Qasäwi phaxsi, 2014\nOriya arux Wikipedia-r wal muni\nAsia del Sur 25 Qasäwi phaxsi 2014\n2,500 marani Oriya arux jichhakiw India markat uñt’at aruxaraki, oriya wikipedista-nakax mä tantacht’wimpiw amtawipxaraki.\nDigital Activism 23 Qasäwi phaxsi 2014\nGabriel García Márquez jupax 87 maraniw jiwxi\nLatin America 18 Qasäwi phaxsi 2014\nColombiano Gabriel García Márquez qillqirix 17 uru aja qasäwi phaxsit aka 2014 maranw jiwawayxi, jupax 87 maraninwa, jupax khaysa México markanw jiwawayxi. Caracol jupax uka qillqirin mä cronologíap uñt'ayi. Twitter ukanx Pepin Balongo jupax c humacht'asiwip qillqt'i: Janiw patak marakikiti, jan ukax wiñayatakiwa, Gabo jutirkama. — Pepín Balongo (@PepnBalongo) abril...\nChile: Valparaíso uksanx nina nakhäwix jiwatanak jan walt'äwinak utjäwayi\nLatin America 15 Qasäwi phaxsi 2014\nValparaiso uksanx 12 kurmüru uru aka qasawi phaxsit aka 2014 maratx nina nakhantawiw utjawayi, 12 jaqiw jiwata, ukatx waranqa markachiriw jan waltayat jikxatasipxi.\n[Vídeo] India markanxa imill wawanakarux jach'anchapxaraksanati?\nAsia del Sur 13 Qasäwi phaxsi 2014\nCorresponsal chikancht'asirinaka Gayatri [en] mä vídeo ukanw India markat luri, ‘Saptami Beti’, warminakax wawaniñatw kusisipxi. Jupax arst'iwa: Akat arusiñax askiwa. Aka videox ‘Saptami’ ukax kunjamas amtata ukxat waraqt'atawa. Jan uñjañirikch ukhas jaqinakax wali askikaspas ukjam uñjapxi. Kunats jan wawankapar ch'amanchapacha, jupanakax wakanakarus manq'ayapxi, uma tankinakarus umamp phuqhqarapxi ukhamachixaya, Kunats yuqall wawanakak jach'anchatapacha?...\nLagos, Nigeria markanw Global Voices ukankirinakax jikthaptapxani\nÁfrica Subsahariana 11 Qasäwi phaxsi 2014\n¡ Global Voices ukax wasiatampiw aka 2014 maran tantacht'asipxani! Nayrïr tantachäwiwa, ukax Lagos, Nigeria markan 17 uru aka qasawi phasit phuqhasini .\nÁfrica Subsahariana 3 Qasäwi phaxsi 2014\nEtíopia markankirinakax inusinti uruw amtawayapxi, ukat twitter uksanx jan chiqa yatiyawinak qillqt'awayapxi, medios de comunicaciñon ukanakar uñtasita. Jupanakax. Mayni tuitero etíope ukax akham sasw si: «Jupanakax mä maranx 365 uruw k'arintapxi, nanakax ukwa kut't'ayapta, walja yatiyaw p'iqinchatanakaw utji». arkatam ukatx twtiyarakima #ETvDay [en].\nPerú: Chile markan uraq khathatiw utjki uka kipkarakiw Tacna, Moquegua ukat Arequipa markanakan utjawayi\nBolivia 1 Qasäwi phaxsi 2014\nChile, Ecuador ukat Perú- Arica, Parinacota ukat Tarapacá markanakan uraq khathattawix utjawayi.


Egipto: palacio presidencialan uyuchrantatar Graffiti qillqkatata · Global Voices Aymarata\nJaqukipäw uñt'ayata/apkatata 4 Chinuqa phaxsi 2013 8:20 GMT\nAka blog ullart'apxañäni Español, Malagasy, বাংলা, Ελληνικά, عربي, русский, polski, Français, македонски, English\nAmuykipatx Egiptunx wali ch’amamp sarantataskakiwa, irptirjamaw makhatkipawatana [en] mark irpir Mohamed Morsi . Aka amtawix sartasiwinak markpachan kawsawatayna ukatx aka palascio presidencialax wali jark’aqt’atarakinwa.\nJamuq waraqirix Jonathan Rashad [en], uka jaqix, jamuq waraqañ makinapampiw kunapachatix aka ch’axwawix egipcia markan utjkana ukhatpach apthapiskatayn jamuqanaka, uñakipt’apxañani aka graffiti kuntî sañmunki uka Flickr chimpupa [en].\naka Graffitix Morsi mark irpirir uñtat lursutawa, pulpus wila lamar lutan qhulluqkasphan ukhama (CC BY-NC-SA 2.0).\n‘Sarxam, iwija’,sasaw mak irpiri Morsi jupar qillqkatapxatayna, Hermandad Musulmana (CC BY-NC-SA 2.0).\n‘Ilegítimo’ (CC BY-NC-SA 2.0).\nPallapallanak lant irptirixa, ñanqhachata uñjasipxatayna kunapachatix chaxwawinakax utjkana aka Egipto markana (CC BY-NC-SA 2.0).\nPalaciox wali jark’aqatanwa ukat akax phisqur diciembre phaxsit saraqkipan ch’axwthaptawiw utjana, ukhamat phisqa jiwatanak ukhamarak walja usuchjatanakamp utjawana. Ukat kunjamas aka ch’axwawix qalltawayi uka tuqits arsuwapxana Morsi mark irpirtuq ch’axwirinakax wali ñanqhachatapxana [en] aka Morsi arkirinakapata. Palacion jan walt’awinak utjañapatakix jach’a uyuw pirqtatana ukhamat chaxwirinakax jan jak’anipxañapataki.\n‘aka uyux janiw jark’aqkanit sartasir markachirinakaru’ (CC BY-NC-SA 2.0).


¿Kunsa Bibliajj yatichistu?\n¿Kuna arutsa liytʼäta? Abjasia Abui Abé Acholi Afrikáans Akha Alemán Altaico Aluro Amárico Angola markan amparamp parlirinakataki Argentina markan amparamp parlirinakataki Armenio Armenio occidental Ateso Atié Aymara Ayá Azerí Azerí (alfabeto cirílico) Bashkir Bassa (Camerún) Bassa (Liberia) Batak simalunguno Batako karo Batako toba Becol Bete Biak Birmano Bislama Bolivia markan amparamp parlirinakataki Boulou Caboverdés Camboyano Cebuano Chabacano Changana (Zimbabue) Chichewa Chiga Chin tiddim Chino Tradicional Chino cantonés (simplificado) Chino cantonés (tradicional) Chino mandarín (simplificado) Chitonga Chitonga de Zimbabue Chokue Chol Chopi Chuabo Chuvash Cibemba Cinamwanga Cingalés Citonga Colombia markan amparamp parlirinakataki Congo Coreano Criollo de Reunión Criollo de las Seychelles Criollo guadalupeño Criollo guayanés Criollo haitiano Criollo inglés de Belice Criollo mauriciano Cuba markan amparamp parlirinakataki Damara Dangme Danés Dayak Diula Duala Edo Efik Embera Embunda Endebele Endonga Endáu Enzema España markan amparamp parlirinakataki Español Estados Unidos markan amparamp parlirinakataki Estonio Ewé Fanti Finlandia markan amparamp parlirinakataki Finlandés Fiyiano Fon Francés Futunés Ga Galés Gitonga Gokana Griego Guaraní Guaraní boliviano Guerzé Gueré Gun Hausa Herero Hiligaynon Hindi Holandés Hunsrik Húngaro Iban Ibanag Ibinda Ibo Ilocano India markan amparamp parlirinakataki Indonesia markan amparamp parlirinakataki Indonesio Inglés Irlandés Isoko Italia markan amparamp parlirinakataki Italiano Javanés Kabiye Kachin Kadazan-dusun Kannada Kaonde Kayin sgaw Kazajo Kazajo (alfabeto árabe Khana Kikamba Kikongo Kikuyu Kiluba Kimbundu Kiniaruanda Kipende Kirguís Kiribatiano Kirundi Kisi Kisii Kisonge Kpelle Krío Kurdo (alfabeto latino) Kwangalí Kwanyama Kyangonde Lahu Lamba Lambya Lari Lenguaje de señas costamarfileño Lhukonzo Lifu Lingala Lituano Lomue Luganda Lugbara Lunda Luo Luvale Macua Malayo Malaysia markan amparamp parlirinakataki Malayálam Malgache Maltés Mam Mambue-Lungu Mapudungún Maratí Mare Mataco Maya Mazahua Mendé Meru Mizo Mongol Moré Myanmar markan amparamp parlirinakataki México markan amparamp parlirinakataki Navajo Ndebele (Zimbabue) Nepal markan amparamp parlirinakataki Nepalés Ngäbere (o guaymí) Nias Niueano Noruego Nyaneka Nyungwe Náhuatl (Centro) Okpe Oriyá Oromo Osético Otetela Pangasinán Panjabí (escritura nastaliq) Pidgin (oeste de África) Pidgin camerunés Pidgin de las islas Salomón Pidgin nigeriano Polaco Polonia markan amparamp parlirinakataki Ponapés Portugal markan amparamp parlirinakataki Portugués de Brasil Portugués europeo Quebec markan amparamp parlirinakataki Quechua (Ancash) Quechua (Ayacucho) Quechua (Cuzco) Quechua boliviano Quichua (Santiago del Estero) Quichua de Chimborazo Quichua de Imbabura Quichua de Pastaza Quichua de Tena Rapa nui Rarotongués Romaní (Eslovaquia Oriental) Romaní (Macedonia) Romaní de Bulgaria Romaní de Macedonia (alfabeto cirílico) Romaní de Serbia Romaní del norte de Grecia Romaní del sur de Grecia Ronga Rumania markan amparamp parlirinakataki Rumano Runyankore Ruso Rutoro Samoano Sango Sena Senga Sepedi Sesoto de Lesoto Sesoto de Sudáfrica Shona Sidama Silozi Sranangtongo Suajili Suati Sueco Sundanés Swajili (Congo) Tagalo Tahitiano Tai Tailandia markan amparamp parlirinakataki Talian Tamil Tandroy Tankarana Tarahumara central Tayik Tetun Dili Tigriña Tivo Toba Tojolabal Tok pisin Tongano Tshiluba Tsonga Tsuana Tumbuka Turco Tuvaluano Twi Tártaro Ucraniano Uhobo Uigur (alfabeto cirílico) Umbundú Urdu Uruund Uzbeko Vezo Vietnam markan amparamp parlirinakataki Vietnamita Wallisiano Waray-Waray Wolaita Xitshwa Yacouba Yao Zandé Zulú chin haka chin haka Chin haka sanguir zotung Árabe Ñanya Ñemba\n1, 2. ¿Kuna toqenakatsa jaqenakajj jisktʼasipjje?\nWAWANAKAJJ jisktʼasipjjapuniwa. Jisktʼanakapar qhanañchktan ukhasa, “¿kunatsa?” sasaw jisktʼasipjje. Sumpach qhanañchktan ukhasa jisktʼasisipkakiwa.\n2 Wawanakasa jilïrinakasa taqeniw jisktʼasiñ yattanjja. “¿Kunsa manqʼañäni?, ¿kunsa isisiñäni?, ¿kunsa alasiñäni?” sasaw jisktʼastanjja. Awisajj jakäwisata, jan ukajj kunas jutïrin pasani uka toqetwa jisktʼasiraktanjja. Uka toqenakat jan khitis sumpach qhanañchañ puedkistu ukhajja, ukhamarukiw jaytjjtanjja.\n3. ¿Kunatsa yaqhep jaqenakajj jan jisktʼasjjapjje?\n3 ¿Bibliajj jisktʼanakasar qhanañchaspati? Yaqhepajj akham sapjjewa: “Jïsa, qhanañchaspawa, ukampis Biblia amuyañajj wali chʼamawa” sasa. Yaqhepasti tata curanaka, profesoranaka jan ukajj pastoranakakiw amuyapjjaspa sapjjarakiwa. Yaqhepasti jan jiskʼachayasiñ laykojj jisktʼasiñjja ajjsarayasipjjarakiwa. ¿Jumajj kamsasmasa?\n4, 5. 1) ¿Kuna toqetsa jumajj jisktʼasirïta? 2) ¿Kunatsa uka jisktʼanakaman qhanañchäwip thaqaskakiñama?\n4 Inas aka jisktʼanakat yatiñ munchisma: “¿Kuna amtampis Diosajj luristu? ¿Kawkinkapjjes jiwatanakajja? ¿Kunjamas Diosajja?”. Jachʼa Yatichiri Jesusajj akham sänwa: “Mayisipkakim, churatäpjjätawa; thaqasipkakim, jikjjatapjjätawa; leqtʼasipkakim, llawiratäpjjätawa” sasa (Mateo 7:7). Ukhamajj uka jisktʼanakan qhanañchäwip jikjjatañatak chʼamachasiskakim.\n5 Uka jisktʼanakan qhanañchäwipajj Bibliankiwa (Proverbios 2:1-5). Uka qhanañchäwinak amuytʼañajj janiw chʼamäkiti. Kuntï yateqkäta ukajj kusisit jakasiñatakiw yanaptʼätam, kunjamsa jutïrin sum jakasiñäni uksa yateqarakïtawa. Jichhajja mä jisktʼar qhanañchañäni, uka toqet waljaniw may may amuyapjje.\n¿DIOSAJJ JAN SINTTʼASIRÏPACHATI?\n6. ¿Kunatsa yaqhepajj janis Diosajj jiwasat llakiskaspa ukham amuyapjje?\n6 Diosajj janis jiwasat llakiskaspa ukhamwa waljanejj amuyapjje. “Diosatï jiwasat llakisispajja, sumwa jakassna” sasaw sapjje. Jichhürunakanjja guerranaka, uñisisiñanaka, llakisiñanaka ukanakakiw utjaski. Usuntañasa, tʼaqesiñasa, jiwañasa taqe cheqanwa utji. Ukatwa yaqhepajj akham jisktʼasipjje: “Diosatï munaschistojja, ¿kunatsa jan walinak jan chhaqtaykpacha?” sasa.\n7. 1) ¿Kunjamsa religión pʼeqtʼirinakajj Diosar juchañchapjje? 2) ¿Jan walinakat Diosar juchañchañajj walikïskiti?\n7 Religión pʼeqtʼirinakajja, Diosajj janis sinttʼasirïkaspa ukhamwa jaqenakar yatichapjje. Maynejj mä jan waltʼäwin uñjasi ukhajja, Diosan munañapawa, jupaw ukhamäñap munäna sasaw sapjje. Jaqenakar ukham sasajj Diosaruw juchañchapjje. Ukampis Biblianjja, janipuniw Diosajj khitirus tʼaqesiykaspati sasaw qhanañchi. Santiago 1:13 qellqatanjja siwa: “Jan waltʼäwin uñjasisajja, jan khitisa ‘Diosaw nayarojj yantʼitu’ sasajj sispanti. Diosajj janiw jan walinakampejj yantʼatäkaspati, janirakiw jupajj ni khitirus yantʼkiti” sasa. Ukhamasti Diosajj janis jan walinak pasañap jarkʼkchejja, janipuniw khitirus jan walinakampi yantʼkiti, ni tʼaqesiykisa (Job 34:10-12 liytʼañataki). Uk sum amuytʼañatakejj mä uñachtʼäwit parltʼañäni.\n8, 9. ¿Kunatsa jan walinakan uñjasisajj Diosar jan juchañchañasäki? Uk mä uñachtʼäwimpi qhanañchtʼam.\n8 Amuytʼañatakejja mä waynat parltʼañäni, jupajj awk taykapampiw jakasi. Awkipajj jupar wal munasi, suma amtanakar puriñapatakis yaticharakiwa. Ukampis waynajj awkip contraw saytʼasjje, utat sarjjasinjja jan walinakwa luri, kunayman jan waltʼäwinakaruw puriraki. ¿Yoqapar jan jarkʼatapatsa, yoqapan jan walir purtʼasitapatsa awkiw juchani sasmati? Janiwa (Lucas 15:11-13). Uka waynjamarakiw walja jaqenakajj Jehová Dios contra saytʼasisin jan walinak lurapjje. Ukham lurapjje ukhajja janiw Jehová Diosajj jupanakar jarkʼkiti, kunjamtï awkejj yoqapar uñachtʼäwin jan jarkʼki ukhama.\n9 ¿Kunatsa Diosajj jan walinak jan chhaqtaykpacha? Uka toqet Bibliajj kamsisa ukjja, 11 yatichäwinwa yatjjataskañäni. Diosajj wal munasistu, janipuniw jan walinakan uñjasisajj Jupar juchañchañasäkiti. Jupakiw jan walinak chhaqtayani (Isaías 33:2).\n10. ¿Kunatsa Diosakiw jan walinak askichaspa sasin sissna?\n10 Diosajj qollanawa jan ukajj santowa (Isaías 6:3). Taqe luratanakapajj qʼomawa, cheqapawa, sumarakiwa, ukatwa Jupar taqe chuyma confiysna. Jaqenakajj janiw ukhamäpkiti, awisajj jan walinak lurapjje. Mä suma gobiernos janiw jaqenakan jan wali luratanakap chhaqtaykaspati. Diosakiw taqe chʼamanejja, jupakiw kuna jan walinaktï jaqenakajj lurapki ukanak askichaspa. Cheqas jupaw jan walinakjja wiñayatak qʼal chhaqtayani (Salmo 37:9-11 liytʼañataki).\nTʼAQESTAN UKHAJJA ¿DIOSAJJ JIWASAT LLAKISPACHATI?\n11. Diosajj tʼaqesir uñjistu ukhajja, ¿kunjamas jikjjatasi?\n11 Akapachan jan walinak uñjasasa, jiwasar tʼaqesir uñjistu ukhasa, ¿kunjamakis Diosajj jikjjataspacha? Diosajj kunatï cheqapäki ukar muniri Diosawa sasaw Bibliajj qhanañchi (Salmo 37:28, NM). Diosajj kunanatï akapachan pasaski ukanak uñjaskiwa, ukatwa jaqenakar tʼaqesir uñjasajj wal llakisi. Aka oraqen jan walinakampi phoqantatätap uñjasajja, Diosajj ‘wal chuym usuyasïna’ sasaw Bibliajj qhanañcharaki (Génesis 6:5, 6). Diosajj pachpakïskiwa (Malaquías 3:6). Bibliajja, kunatï jumanakar pasapktam ukanakat Diosajj wal llakisi sasaw sistu (1 Pedro 5:7 liytʼañataki).\nJehová Diosaw taqe kunsa luri sasaw Bibliajj qhanañchi.\n12, 13. 1) ¿Kunatsa jaqe masisar munastanjja, jupanakatsa llakisiraktanjja? 2) Akapachan jan walinak uñjasajj ¿kunjamas jikjjatastanjja? 3) ¿Kunatsa Diosaw jan walinaksa tʼaqesiñanaksa chhaqtayani sissna?\n12 Diosajj jupar uñtasitwa lurawayistu sasaw Bibliajj qhanañchi (Génesis 1:26). Mä arunjja, Jupjam chuymani lurtʼatätanwa. Kunapachatï mayninakaru ina chʼusat tʼaqesir uñjtan ukhajja, chuym wal usuyastanjja, Jehová Diosajj jiwasat sipansa jukʼampiw chuymap usuyasi. ¿Kunatsa ukham sistanjja?\n13 “Diosajj munasiñawa” sasaw Bibliajj qhanañchi (1 Juan 4:8). Jupajj taqe kunsa munasiñatwa luri. Diosajj wali munasiriwa, ukatwa jiwasajj munasirirakïtanjja. May amuytʼañäni, jumatï jan walinaka, tʼaqesiñanaka chhaqtayañatak chʼamanïsmajja, ¿janit taqe uka jan walinak chhaqtaykasma? Jaqenakar munasitam laykojj chhaqtayasmawa. ¿Diosat kamsaraksnasa? Jupajj wali chʼamaniwa, jiwasar munasitap laykojja, jan walinaksa tʼaqesiñanaksa chhaqtayaspawa. Ukhamajj kuntï 4, 5 paginanakan uñjaniwayktan uka bendicionanak katoqañäniwa, janiw uka toqet pächasiñasäkiti. Uka bendicionanak katoqañatakejj Diosaruw jukʼampi uñtʼañasa.\nDIOSAJJ JUPAR UÑTʼASMA UKWA MUNI\nMaynin amigopäñatakejja, nayraqatajj sutiswa yatiytanjja. Diosajj Biblianwa sutip yatiyistu.\n14. ¿Diosajj kamsatasa, kunatsa Diosan sutip aytasiñasa?\n14 ¿Kunsa maynin amigopäñatakejj nayraqat lurtanjja? Sutiswa yatiytanjja. ¿Diosajj sutinirakïpachati? Walja religionanakanjja, Tatitu jan ukajj Dios satawa sasaw yatichapjje, ukampis ukanakajj janiw sutipäkiti, alcalde jan ukajj presidente sisksnas ukhamakiwa. Diosajj Biblianwa sutip yatiyistu, Jupajj Jehová satawa. Traducción del Nuevo Mundo sat Biblianjja, Salmo 83:18 qellqatan akham siwa: “Jaqenakan yatipjjañapataki, jumajj Jehová sutinïtama, juma sapakiw oraqpachjjaru taqe Munañanïtajja” sasa. Nayra qellqatanakanjja, walja kutiw Biblia qellqerinakajj Jehová Diosan sutip aytasipjjäna. Jehová Diosajj sutip yatsna, sutipat oración mayissna, sutip aytassna ukwa muni. Diosajj amigopäñaswa munaraki, ukatwa sutip yatiyistu.\n15. ¿Kunsa Jehová sutejj sañ muni?\n15 Diosan Jehová sutipjamajj janiw yaqha sutejj utjkiti. Sutipajja, taqe arsutanakapsa amtanakapsa phoqapuniniwa sañ muni. Janiw khitis juparojj jarkʼkaspati. Ukhamajj Jehová Diosakiw uka sutinïspa. *\n16, 17. 1) ¿Kunatsa Jehová Diosajj Taqe Chʼamani Diosajja? 2) ¿Kunatsa wiñay Reyejja? 3) ¿Kunatsa taqe kun Luriri Diosajja?\n16 Kunjamtï liytʼaniwayktanjja, Salmo 83:18 qellqatanjja siwa: “Juma sapakiw oraqpachjjaru taqe Munañanïtajja” sasa. Apocalipsis 15:3 qellqatajj sarakiwa: “Taqe Chʼamani Jehová Dios, juman luratanakamajj wali jachʼanakawa, wali musparkañarakiwa. Wiñay Rey, juman thakinakamajj cheqapawa, confiykañarakiwa” sasa. “Taqe Chʼamani” siski uka arunakajja, Jehová Diosat sipansa jukʼamp chʼamanejj janiw yaqhajj utjkiti sañwa muni. “Wiñay Rey” siski uka arunakasti, Jehová Dios sapaki wiñay jakirïtapa sañwa munaraki. Salmo 90:2 qellqatajj Jupat akham siwa: “Wiñayatpacha, wiñayatakiw jumajj Diosätajja” sasa. ¡Ukanak yatiñajj wali musparkañawa!\n17 Jehová Dios sapakiw taqe kun Luriri Diosajja. Apocalipsis 4:11 qellqatan akham siwa: “Nanakan Jehová Diosaja, jumaw jachʼañchäwi, honra katoqañatakisa, chʼamanïñatakisa derechonïtajja. Jumaw taqe kunsa lurtajja, juman munañamatwa taqe kunas utji, munañamat luratarakiwa” sasa. Angelanakasa, warawaranakasa, frutanakasa, chawllanakasa, Jupan luratawa. ¡Taqe kunas Jehová Diosan luratawa!\n¿DIOSAN AMIGOPÄÑ MUNASMATI?\n18. 1) ¿Kunatsa yaqhepajj Diosan amigopäñ ajjsarayasipjje? 2) ¿Kamsis Bibliajj uka toqetjja?\n18 Jehová Diosajj kunja musparkañasa uk yatisajja, waljaniw ajjsarayasipjje, akham sapjjarakiwa: “Diosajj wali chʼamaniwa, janiw jakʼachasksnati, wali jayankiwa, janiw nayat llakiskpachati” sasa. Jehová Diosajj janiw ukham amuyañas munkiti. Jupajj jiwasar jakʼachasiñ wal muni, Bibliajj akham siwa: “Jupajj janiw sapa mayni jiwasanakat jayankkiti” sasa (Hechos 17:27). Diosajj jupar jakʼachasisma ukwa muni, ‘jupasti jumar jakʼachasirakiniwa’ (Santiago 4:8).\n19. 1) ¿Kunsa Diosan amigopäñatakejj lurañama? 2) ¿Jehová Diosajj kunjam Diosasa, ukanakat kawkïris chuymamar purtʼtamjja?\n19 Diosan amigopäñ munsta ukhajj ¿kunsa lurañama? Jesusajj sänwa: “Khitinakatï wiñay jakañ katoqapkani ukanakajja juma sapa cheqpach Diosar uñtʼasipkakiñapawa jumajj khitankta uka Jesucristorus ukhamarakiw uñtʼasipkakiñapa” sasa (Juan 17:3). Ukhamajj Jehová Diosampiru Jesucristompiru uñtʼañatakejj Bibliat yatjjataskakim, ukhamatwa jutïrin wiñay jakañ katoqasma. Jichhakamajja, “Diosajj munasiñawa” sasaw yateqtanjja (1 Juan 4:16). Ukampis Diosat yatjjatañajj jukʼampiw utjaski. Bibliarjamajja, Jehová Diosajj ‘khuyapayasiriwa, jan jankʼak colerasiriwa, wali munasiriwa, cheqarakiwa’ (Éxodo 34:6). ‘Suma Diosawa, juch pampachirirakiwa’ (Salmo 86:5). Paciencianiwa, jan jaytjasirirakiwa (2 Pedro 3:9; Apocalipsis 15:4). Jumatï Biblia liyiskakïta ukhajja, jukʼampiw Jehová Diosar uñtʼäta.\n20-22. 1) Diosar janis uñjkstanjja, ¿kunjamatsa jupar jakʼachassna? 2) Bibliat jan yateqjjamti sapjjätam ukhajja, ¿kunsa luräta?\n20 Diosarojj janiw uñjksnati, ukhamajj ¿kunjamarak Jupar jakʼachassna? (Juan 1:18; 4:24; 1 Timoteo 1:17). Biblia liyisaw Jehová Diosar jukʼamp uñtʼsna, ukhamatwa Jupar jakʼachassna (Salmo 27:4; Romanos 1:20). Jehová Diosar jukʼat jukʼat sum uñtʼjjasajja, jupar wal munasïta, ukatsti jukʼampiw jupar jakʼachasirakïta.\nMä awkejj wawapar wal munasi, Jehová Diosajj ukat sipansa jukʼampiw munasistu.\n21 Jehová Diosajj Awkisawa uksa amuyarakïtawa (Mateo 6:9). Jupaw jakañ churistu, ukatwa kusisit jakasiñas muni. Cheqas mä munasir awkejj ukwa wawanakapatakejj muni (Hechos 17:28). Biblianjja Jehová Diosan amigopäsmawa sasaw yatichi (Santiago 2:23). Taqe kun Luriri Jehová Diosajja, jupan amigopäsma ukwa muni, ukajj wali kusiskañawa.\n22 Inas yaqhepanakajj Bibliat jan yateqjjamti sasin sapjjchïtam. Yaqha religionaruw sarjjani sasaw llakisipjjaspa. Ukhamäkchinisa, Bibliat yatjjataskakim, Jehová Diosat sipansa yaqha suma amigojj janiw utjkiti.\n23, 24. 1) ¿Kunatsa jisktʼasiñamajj wakisi? 2) ¿Kuna toqetsa jutïr yatichäwin yatjjataskañäni?\n23 Qalltanjja Bibliat yatjjatkasajj inas yaqhep cheqanak jan sum amuykchïtati. Ukhamäni ukhajja, jan ajjsarasaw jisktʼasiñama, jan ukajj yanaptʼa mayiñama. Jesusajj mä jiskʼa wawjam humildëpjjañamawa sasaw säna (Mateo 18:2-4). Wawanakajj wal jisktʼasiñ yatipjje. Jumajj ukhamarak jisktʼanakaman qhanañchäwip thaqasma ukwa Diosajj muni. Kuntï yateqkta ukajj cheqati janicha uk yatiñatakejja, wali amuyumpiw Bibliat yatjjatañama (Hechos 17:11 liytʼañataki).\n24 Bibliat yatjjatasakiw Jehová Diosar uñtʼsna. Jutïr yatichäwinjja, kunatsa Bibliajj jan yaqha libronakjamäki ukwa yatjjatañäni.\n^ Párrafo 15 Jehová sutejj inas Bibliaman jan uñstkchiti, jan ukajj inas kamsañsa uka sutejj muni, kunjamsa arsusispa uk yatiñ munsta. Ukhamächi ukhajja, 1 qhanañchäwi uñjjattʼäta.\n1 CHEQA YATICHÄWI: DIOSAR UÑTʼAÑÄNI\n“Jumaw taqe kunsa lurtajja” (Apocalipsis 4:11).\n¿Kunsa Bibliajj Diosat yatichistu?\nAlajjpachankir Diosajja, taqe kun Luriri wali chʼaman Diosawa.\nDiosajj wiñay jakiriwa.\nJupajj kusisit jakassna ukwa muni.\nDiosajj jiwasar jakʼachasiñ muni.\n2 CHEQA YATICHÄWI: DIOSAJJ SUTINIWA\n“Jehová sutiwa nayan wiñayatak sutijajja” (Éxodo 3:15, NM).\n¿Kunatsa Diosan sutip yatiñajj wakisi?\nSalmo 83:18, NM\nDiosajj Biblianwa Jehová sutip yatiyistu. Tatitu jan ukajj Dios ukanakajj janiw Diosan sutipäkiti, alcalde jan ukajj presidente sisksnas ukhamakiwa. Jehová Diosajj sutipat oración mayissna, sutip aytassna ukwa muni.\nÉxodo 3:14, NM\nDiosan sutipajj akham sañ muni: “Jupaw taqe kunsa utjayi”. Diosaw taqe kunsa luri, ukhamajj taqe arsutanakapsa amtanakapsa jupajj phoqapuniniwa.\n3 CHEQA YATICHÄWI: JEHOVÁ DIOSAJJ MUNASISTUWA\n“Diosajj munasiñawa” (1 Juan 4:8).\n¿Kunjamsa Jehová Diosajj jiwasar munasitap uñachtʼayi?\nÉxodo 34:6; Salmo 37:28, NM\nJehová Diosajj wali munasiriwa, khuyapayasirirakiwa. Jupajj kunatï cheqäki, cheqapäkaraki uk muniriwa.\nWali pacienciampiw suytʼaskistu.\nJupajj janiw jaytjasirïkiti.\n4 CHEQA YATICHÄWI: DIOSAJJ JIWASAT LLAKISIWA\n“Taqe llakinakam jupan amparapar katuyapjjam, jupajj kunatï jumanakar pasapktam ukanakat wal llakisi” (1 Pedro 5:7).\n¿Cheqapunit Diosajj jiwasat llakispacha?\nDiosajj tʼaqesiñanaksa, jaqenakan jan wali luratanakapsa chhaqtayaniwa.\nJehová Diosajj jupar jakʼachassna ukwa muni.\nJumatï Diosat jukʼamp yateqäta ukhajja, jukʼampiw jupar munasïta.\nDIOSAN APAYANIT SUMA YATIYÄWINAKA\nDiosajj walja sutinchäwinakaniwa, ukanakajj Taqe chʼamani, Luriri, Dios ukanakawa. Ukampis Diosajj sutiniwa, uka sutejja niya 7.000 kutiw Biblian uñsti.\n¿Kunjam jakasiñassa Diosajj muni?\n1 YATICHÄWI Diosar uñtʼañäni\n2 YATICHÄWI Bibliajj Diosan arupawa\n3 YATICHÄWI ¿Kunjam jakasiñassa Diosajj muni?\n4 YATICHÄWI ¿Khitis Jesucristojja?\n5 YATICHÄWI Diosajj juchat kutsuyistu\n6 YATICHÄWI ¿Jiwatanakajj kawkinkapjjesa?\n7 YATICHÄWI Jiwatanakajj jaktanipjjaniwa\n8 YATICHÄWI ¿Kunas Diosan Reinopajja?\n9 YATICHÄWI ¿Niyat akapachajj tukuspachäni?\n10 YATICHÄWI ¿Kunsa Bibliajj angelanakat yatichi?\n11 YATICHÄWI ¿Kunatsa tʼaqesiñajj utjpacha?\n12 YATICHÄWI Jumajj Diosan amigopäsmawa\n13 YATICHÄWI Diosaw jakañ churistu respetañasawa\n14 YATICHÄWI Familiamampejj kusisitaw jakasisma\n15 YATICHÄWI ¿Kawkïris cheqa religionajj uk kunjamatsa yatsna?\n16 YATICHÄWI Diosar adorañwa amtañama\n17 YATICHÄWI Diosar oración mayisiñasawa\n18 YATICHÄWI Diosar katuyasiñampi bautisasiñampi\n19 YATICHÄWI Jehová Diosat janipun jitheqtamti\nText Aka archivonakanwa qellqatanak apaqasma ¿Kunsa Bibliajj yatichistu?\nAudio Aka archivonakanwa grabacionanak apaqasma ¿Kunsa Bibliajj yatichistu?\nAka qellqatanakaw uka toqet parlaraki\n¿Kunatsa Bibliat yatjjatañama? (Phoqatpach video)


Munasi�ax jiwa qurpawa\nAka siwsäwinxa, pani munasirinakataw qhanañchapxistu: Hilakumpit Antukampita. Paninix walipuniw munasipxänxa, jiwaw jaljtayistani sasinaw aruskipt�apxäna, ukampis janiraw chikthapitapkänti, jichhaw chikthapiñatak sum aruskipt�asipkäna.\nUkat akatjamataw Antuka tawaqux jan wali usump usuntawayi, janipuniw jank�as k�umarchasxänti, ukjam jikxatasisaxa, arumay uruw Hilaku muniripat wäl llakisïna. Hilakusti jan muniripamp jikisxasax ukjamarakikiw llakisïna, jikisiskaw sasakiw sakirakïna.\nMä qhawqha urunakatsti, tawaqux jan mayampitakiw wiñay markar jaltawayxäna, qhana arunxa, jiwawayxänwa, awk taykapax wal jachapxarakïna kunati sap sapa phuchhänwa. Jan kuns kamacht�añjamäxipanxa, wilamasinakapamp chikt�ataw wali llakt�ata, jacht�asisa chhaqt�ayanxapxarakïna.\nHilaku waynax uk yatisinxa, wäl mulljasïna, jan aruniw qhipartatäna, sintipuniw arumay uru muniripat jachäna, jupat lup�käwix ina luqhiratäkaspas ukjamakirakiw sapürus sarnaqxanxa.\nMä arumaxa, akatjamataw thakhinjam sarkasin Antukax uñstatayna, waynasti jupar uñjasax amukiw sayjxäna; ukat juk�at juk�ataw sum jikthaptasin purapat aruskipt�as, uñkatt�asis, k�uchiki sarawayxapxäna. Antukax akjam sasaw arxayarakitayna: ¡Hilaku, sarxañäni, nayax machaq utjäwinixtwa, taqikunaw utjitu janiw kunats t�aqhiskañäniti, ukar qamasir sarxañäni!\nWaynax uka arunak ist�asax mulljasïnwa, sumpach lup�isax mäkirakiw jaysatayna; paniniw thakhinjam aruskipt�as, aruskipt�as sarxapxatayna. Niy purisasti, tawaqux sataynawa: ¡akaw utaxäxa, wali thayarakisä, uta manqhar mantxañäni! Waynasti uka arunak ist�asax mulljasitayanawa, janiw kuns kamacht�irjamätaynati, ukat mayak akatjamat pantyum pirqar liwitattatayna, ukjansti ikitakiw qhantatxatayna.\nQhirpharmänthix wali thayan thayjataw ikit sartthapitayna, uñatatasisasti, janiw kuna utas utjkataynati pantyum thiyanak ikiskatayana, janiw kuna Antukas utjkarakïnti nichupakiw ukjan uñjasirakïna. Mulljasisinsti, jank�akiw utapar jaltawayxatayna.\nMä qhawqha urunakatsti, sintipuniw usuntawayxatayna, luqhiruw tukxarakitayna. Utapansti, awk taykapax chint�atakiw uñjxapxäna. Mä alwasti, jiwatakiw uñstxarakïna, awk taykapax walpun wawatjam jachapxarakïna, ukat wilamasinakapamp chikañcht�asisax imt�anxapxarakïnwa, ukampirus munirip jak�aruw chhaqt�ayanxapxänxa.\nUkjamaw uka pani munasirinakan sarnaqawipax tukusiwayi, wali llakkaña wali lup�iñjamarakiwa, awk taykanakapar axsarasaw ukjamar purt�asiwayapxi.\nSiwsäwi qilqt�aniri: I.L.C.S\nSuyu: Manco Kapac\nAskichiri: Gladys Salgado


1 Corintios 14 - Holy Bible [Aymara Bible 1997] - (1Cor 14)\nMunasipjjapunimaya jumanac purajja, uqhamarac chuymanacamanjja munapjjapunim Diosan take ajayu token churäwinacapa catokañjja. Diosat catokat arunacap parlañ munapjjam.\nJan uñt'at arunacat parlir jakejja Diosaruw parli, janiw jake masiparu parlquiti, janiraquiw qhitis parlatapjja amuyquiti. Cuntejj parlqui ucjja ajayu toket parli ucampis ucajj jaketaquejj jan amuyt'cayawa.\nUcampis qhititejj Diosan arunacapa parlqui ucajj Diosat catokasinjja jakenacaruw parli iyawsañanacapan jiltapjjañanacapataqui, ch'am catjjatayañataqui uqhamarac chuymachañataquisa.\nJan uñt'at arunac parlirejj jupapachaw ajayu tokenjja jilti, ucampisa Diosat catokasin arunacap parlirinacajja iglesianquirinacaruw ajayu tokenjja jiltayaraqui.\nNayajj muniristwa jumanacajj sapa maynis jan uñt'at arunac parlirïpjjañama, ucat sipan juc'ampjja muniristwa jumanacajj Diosat catokata arunaca mayninacaru parlapjjañama, uqham parlañaw asquejja jan uñt'at arunac parlañat sipansa. Jan ucajj jan uñt'at arunac parlirinacajj khanañchapjjañapawa parlatanacapa, uqhamata iglesianquirinacajj ajayu tokenjja jiltapjjañapataqui.\nUcatpï jilatanaca, nayatejj jutasin jan uñt'at arunacat parlapjjäma ucqhajja ¿cuna asquirac jumanacasti jicjjatapjjasmasti? Inas cun Diosajj yatiyañ munchi jan ucajj mä chekapa arunaca, jan ucajj Diosan arunacapa jan ucajj mä yatichäwi parlañ utjchi ucqhaquiwa parliristjja.\nJichhajj amuyt'añäni pinquillompita, arpampita. Ucanacajj música tocañataquiwa wali, ucampis janiw jacañanïpquiti. Uca instrumentonacatejj alekaqui tocatäspa ucajj janiw cuna musicätapas yatiscaspati.\nGuerranccasinjja, trompetatejj jan suma khana phust'ascaspajja, janiw qhitis nuwasiñatac waquichascaspati.\nUqhamaraquiw jumanacampejj lurasi. Jumanacatejj jan uñt'at arunacat parlapjjätajja jan qhitinsa amuyt'cañjja, ¿cunjämatrac yatisispa cuna parlapjjatanacamasa? ¡Ina ch'usaruquiw parlasipctajja!\nAca orakenjja walja parlanacaw utji, ucampis take uca parlanacajja amuycañaraquiwa.\nUcampisa nayatejj jan amuycäjja, mä jaken nayar yakha arut parljjayatapa, uca jaketaquejj nayajj mä yakha marcanquir jakjamäyäwa, jupas nayataquejj uqhamaraquïspawa.\nUcatpï, jumanacajj niyaqui wali ajayu toketa cuna ch'amsa catokañ munapjjstajja, munapjjapunim cunanacatejj iglesianquirinacar jiltaycaspas ajayu tokenjja uca lurañanac catokaña.\nUqhamajj mä jaketejj jan uñt'at arunacat parlchejja, Diosatjja ch'am maypan cuntejj parlqui uca khanañchañataqui.\nNayatejj mä jan uñt'at aruta oración lurirista ucqhajja, chekpachansa ajayojjampiw oración lurasctjja, ucampis amuyojjampejj janiw cuna ascsa jicjjatcti.\nUqhamasti ¿cuna lurañajjaraquïspasti? Chekpachansa ajayumpiw oración lurä uqhamarac amuyojjampisa. K'ochunacsa ajayumpiw k'ochü uqhamarac amuyojjampisa.\nJumatejj ajayunaqui Diosarojj yupaychätajja, mä alek ist'iric jutirejj janiw juma chica oración lurcaraquispati cuna parlatamsa jan amuyatap laycu.\nOracionan Diosar yuspagaratamajj wali sumäscaspawa, ucampis maynejj janiw ajayu tokenjja jiltquiti.\nDiosarojj yuspagartwa, nayajj jumanacat sipansa juc'ampwa yattjja uca jan uñt'at arunacat parlañjja.\nUcampis cultonjja, mä pä arunacsa, amuycañwa parlañ muntjja, uqhamat mayninacar yatichañataqui, tunca waranka jan uñt'ata, jan amuycaya arunac parlañat sipana.\nJilatanaca, jan wawjam amuyt'asirïpjjamti. Jan ucasti jan walinac lurañataquiqui wawjamäpjjam, ucampis amuyt'asiñ tokensti jach'a jakenacjamäpjjaraquim.\nTatitun arunacapanjja siwa: “Aca marcarojj jan uñt'at arunacata yakha jakenacampiw parlayäjja, ucampis janiw nayarojj ist'apquitaniti, siw Tatitojja.”\nUqhamajja jan uñt'at arunacat parlañajja mä chimpücaspas uqhamaw jan iyawsirinacataquejja, ucampis iyawsirinacataquisti janiw uqhamäquiti. Diosat catokat arunaca parlañajja iyawsirinacataquejj mä chimpuwa, ucampis jan iyawsirinacataquejj janiw uqhamäcaraquiti.\nUqhamajja cunapachatï jumanacajj takeni iglesian tantacht'asipjjätajja, ucat takeni jan uñt'at arunaca parlasipcäta, ucat ucaru mä jan iyawsirinacajj mantanipjjani ucqhajja, jumanacar uqhama parliri ist'asajja: “Acanacajj lokhenacasä” sapjjätamwa.\nUcampis takenitejj Diosat catokata arunaca khanpacha parlapjjätajja ucat maynejj jan iyawsirïcasina, jan ucajj jan cunsa suma yatcasa mantaninejja, jumanacan parlatanacam ist'asajja jupajj juchap uñt'asiniwa. Ucatsti jupapacharaquiw chuymapsa uñantasinejja, jumanacan parlatanacama ist'asajja.\nUqhamatwa cuntejj chuymapar imjjäsqui ucanacajj khanaru mistuni, ucatsti quillt'asisinjja Diosaruw yupaychani, saraquiniwa: “Chekpachawa Diosajj jumanac taypinqui” sasa.\nUqhamajj jilatanaca, jichhajj acaw utji: Cunapachatï tantacht'asipjjäta ucqhajja, jumanacatjja mayninacajj k'ochusiñwa munapjje, yakhepanacajj yaticht'aña, yakhepanacanjja utjaraquiw Diosan mä cuna yatiyäwipasa, jan ucajj jan uñt'at arunacat parlañasa, jan ucajj uca jan uñt'at arunacat parlatäquis uc khanañchañasa. Ucampis take cunas ajayu token iglesianquirinacar jiltayañataquïpan.\nCunapachatï jan uñt'at arunacat parlapjjäta ucqhajja, paniniqui jan ucajj quimsaniquiwa parlañapa, maynit maynita parlasa; uqhamarus mayniw khanañchañaparaqui ucanacan parlatanacapjja.\nUcampis janitejj qhitis uca jan uñt'at arunaca khanañchirejj utjcchi ucqhajja, janicucha tantachasïwinacamanjja parlapcamti uca jan uñt'at arunacatjja, jan ucasti sapakat maynisa jupa pachpa parlaspan uqhamarac Diosampisa.\nUqhamaraqui, cunapachatejj Diosat catokata arunaca parlapjjäta ucqhajja, panis quimsanis parlpan, ucatsti mayninacajj amuyt'apjjaracpan walti parli janicha ucjja.\nUcampis Diosatejj mayni kont'atäsquiriru mä cunsa yatiychejja, ucajj sayt'aspan parlañataqui, nayrakat parlirïqui ucasti amuct'pan.\nUqhamata take qhitinacatï Diosat catokapcta uca arunaca maynit maynit parlapjjañamataqui, takenis yatekañapataqui, amuyt'asiñapataquiraqui.\nDiosan arunacapa parlirinacajja take amuyupampiw parlañapa;\nDiosasti janiw alek ch'ajjwañ Diosäquiti, jan ucasti sumancaña Diosawa. Take iglesianacansa jilatanacarojj yatichatawa:\n“Warminacajj jan parlapjjpati cultonjja” sasa. Jupanacarojj janiw: “Parlapjjam” satäquiti. Jan ucasti warminacajj ist'asirïpjjañapawa cunjämtï Diosan arunacapajj sisqui uqhama.\nCuns yatiñ munapjjchi ucqhajja, chachanacaparuw utan jisct'asipjjañapa. Mä warmin culton parlañapasti janiw sumäquiti.\nJumanacajj yatipjjañamaraquiwa, Diosan arunacapajj janiw jumanacampi kalltasquiti, ni jumanacaquiraquis Diosan arunacapjja catokapctati.\nMaynitejj amuyaschi ch'amanïtapa Diosan arunacapa parlañatakejja, jan ucajj amuyaschi Kollan Ajayojj chuymaparu parljjayatapjja, yatiñaparaquiwa cuntejj kellkanipcsma ucajj Diosan camachipätapa.\nJanitejj catokañ muncchi ucqhajja, janiraquiw juparojj catokañäcaspati.\nUqhamapï jilatanaca, jumanacajj Diosan arunacapa parlañarupun uscusipjjam. Maynitejj jan uñt'at arunaca parlañ munchejja, janiraqui jarc'apjjamti.\nTake cunsa sum lurapjjam maynit maynita.\n1 Corintios 14:7\n1 Corintios 14:14\n1 Corintios 14:23\n1 Corintios 1 / 1Cor 1\n1 Corintios 2 / 1Cor 2\n1 Corintios 3 / 1Cor 3\n1 Corintios 4 / 1Cor 4\n1 Corintios 5 / 1Cor 5\n1 Corintios 6 / 1Cor 6\n1 Corintios 7 / 1Cor 7\n1 Corintios 8 / 1Cor 8\n1 Corintios 9 / 1Cor 9\n1 Corintios 10 / 1Cor 10\n1 Corintios 11 / 1Cor 11\n1 Corintios 12 / 1Cor 12\n1 Corintios 13 / 1Cor 13\n1 Corintios 14 / 1Cor 14\n1 Corintios 15 / 1Cor 15\n1 Corintios 16 / 1Cor 16


Tatitusti Anarojj bendiciraquïnwa, ucatsti usur jakeptaraquïnwa. Uqhamatwa Anajj quimsa yokall wawampi pä imill wawampi wawachasïna, Samuel wawasti Tatitun nayrakatapanjja jilascaquïnwa.\nRebecasti janiw wawanïñjja puedcänti, uqhamasti Isaacajj Diosaruw jupataqui mayïna. Tatitusti mayisitapjja ist'änwa, ucatsti Rebecajj usur jakeptjjänwa.\nIyawsäwi laycuraquiw Sara warmis, wali chuymanëjjasas Diosat ch'am catokänjja wawanïñataqui; Diosan arsutapar iyawsatap laycuw wawanïna.\n¿Janit jumanacasti yatipcta Diosan templopäpjjatamsti, uqhamarac Diosan Ajayupas jumanacan jacatapsa?\nJan wawachasir warmirojja, wawanacanïcaspas uqham cusisit taycaruw tucuyi, pachpa utapan lurañanac catuyasa. ¡Tatitojj jach'añchatäpan!\nYurirapquistu uca wawanacajj, Tatitun asqui churäwinacapawa.\nUta mankhemansti, warmimajj achuntir uva alir uñtatäniwa; wawanacamasti mank'añawjamar muyuntatajja, ch'ich'tanir olivo alinacar uñtatäniwa.\nJumaw nayarojj irnokasista, taycajjan puracapan utjayasista.\nJupaw chuyma usuchjatanacarojj waliptayi, chhojjrinacap c'umaracharaqui.\nUcatpï sapjjsmajja, take cuntejj Diosat iyawsañampi mayipjjätajja catokapcasma uqhamjja, ucajj uqhamäniwa.\n Uqhamaraquiw Elisabet familiamajj niya chuymanëjjasinsa, mä wawa wawachasini. Juparusti jakejj sapjjaraquïnwa: ‘Janiw wawanïcjjaspati’ sasa, ucampis niya sojjta phajjsëjjewa usur jakëjjatapajja. Diosataquejj janiw cunas ch'amäquiti —sasa.\n Angelasti juparojj sänwa: —Zacarías, jan ajjsaramti, juman mayisitamarojj Diosajj ist'tamwa, Elisabet warmimasti mä yokall wawa wawachasini. Ucarusti “Juan” sasaw sutichäta. Ucatsti wali cusisitäyätawa, waljaniraquiw jupan nacitapatjja cusisipjjani. Aca wawajj Dios nayrakatanjja jach'äniwa. Janiraquiw umcaniti vinsa, ni cuna casta umañanacsa. Jupajj janïr nasquis ucqhatpacha Kollan Ajayun phokt'atäniwa. Israelan wawanacapatjj waljaniruraquiw Tatitu Diosapar cutiquipstayanini. Aca Juanasti Tatitun nayrakatap sarani, Elías profetan ajayupat ajayuni, uqhamarac ch'amapat ch'amani, awquinacaru wawanacapampi sumancthapiyañataqui, jan jaysasirinacarusti jaysañ yatekapjjañapataqui. Uqhamatwa jakenacarojj waquichani Tatitur catokapjjañapataqui —sasa. Zacariasasti angelarojj jisct'änwa: —¿Cunjämats uqham phokhasiñap yatiristjja? Nayajj niya chuymanëjjtwa, warmejjas chuymanëjjaraquiwa —sasa. Angelasti sänwa: —Nayajj Gabrielätwa, Diosan munañap luririraqui. Jupaw nayarojj qhitanitu aca suma yatiyäwinac jumar yatiyañataqui. Ucampis jichhajj cuntejj siscsmas uca arunacar jan iyawsatam laycuw amutu tucüta, ucatsti janiw parlcjjätasa arscjjätasa wawaman naciñapcama. Acasti horasaparojj phokhasiniwa —sasa. Ucchañcamasti, jakejj ankäjjan Zacariasarojj suyasipcäna. Ucch'a horasa templon chhakatäjjatapatjja jupanacajj mayjt'asipjjänwa: ‘Cunach pasjjpacha’ sasa.\n ¡Tatitojj jach'añchatäpan! Tatitur ajjsartir jakejj cusisiñaniwa, arsutanacapar munasir jakejj cusisiñaniwa. Asqui jaken allchhinacapajj acapachan kollanäpjjaniwa, sarakerinacapasti oraken munañanïpjjaniwa. Walja yänacaw utapan utjani, jaker qhuyapt'ayañapasti jan tucusquirïniwa. Qhuyapayasiñan asqui jakejj, ch'amacan khantir khanjamaw c'ajti. Asqui jakejj qhuyapayasiñ chuymamp mayt'iriwa, chekap chuymampiw yänacap apnake. Asqui jakejj janipuniw cunapachas aynacht'caniti. Asqui jakejj aytatapunïniwa. Jan wali yatiyäwinacarojj janiw ajjsarquiti, chuymapajj Tatituncasajj wali thurt'atawa. Chuymapajj ch'amañchatawa, janiw ajjsarquiti, timasirinacaparojj sawcasiñampiquiw uñti. Jan cunan jakenacaruw churäwinac wajjt'i, jaker qhuyapt'ayañapajj jan tucusquiriwa, jan qhitin camscañaw p'ekep waytaraqui. Ñankha lurir jakesti jupar uñjasajj k'apisiwa, jan camächirjamäjjasajj laca ch'aqhanacap t'urusi. Ñankha jakenacan inampst'añ chuymapajj aynacht'aniwa.\n Tatitusti siwa: Jan wawani, janiraqui wawachasir warmi, cusisiñat arnakasim, cusisiñat k'ochusiraquim, juma jan wawachasirejja. “Apanucut warmejj walja wawanacanïniwa, chachan warmit sipansa.” Carpamsti juc'ampi jach'ar jithitatayam, cawqha carpantejj jacasta ucsa jan ajjsarasa jithitatayam, pitanacapsti phisarayam, ch'acurunacsti suma ch'acuntaraquim, jichhajj cupiru ch'ekaruw jithitatäta uca laycu; wawanacamasti walja marcanacaruw atipjapjjaraquini, jichhajj ch'usa wasaräqui uca marcanacanwa jacapjjaraquini. Jan ajjsaramti, janiw mä p'enka uñjascätati, janiw cuna jan wali arunacsa sapcätamti, janiraquiw cunatsa p'enkascätati. Tawako cancañaman p'enkachatäcäyät ucjja armasjjätawa, janiraquiw mayampsa ijma cancañam jisc'achapcäyätam ucsa amtascjjätati. Jumaru jacañ churiri Tatituw jichhajj esposapat uñt'asjjätam uca laycu. Sutipasti take ch'amani Tatitu satawa, khespiyirimajj Israelan Kollan Diosapawa, jupasti take aca orakpachan Diosaparaquiwa. Mä tawakpach apanucut warmir uñtatäyätawa, apanucuta, t'akhesiyataraqui; ucampis Diosamaw wasitat jawstam, saractamwa: “Ma juc'a pachataquiquiw nayajj apanucsma, ucampisa jach'a qhuyapayasiñajjampiw wasitat nayampejj chicjjäta. Colerasiñajjanjja mä juc'ataquiquiw jumatjja imantastjja, ucampisa wiñay munasiñampiw jumatjja qhuyapayasta.” Khespiyiri Tatitumajja uqham siwa. “Cunjämtï uma juicio urunacanjja Noé chacharojj juramentompi arscayäta, jan mayampsa aca orakerojj uma juicio apayaniñataqui, uqhamaraquiw jichhajj juramentompi arsta jumampi jan mayampsa colerasjjañajjataqui, janiraqui mayampsa cuna ajjsarañanacsa jumar churañajjataqui. Jach'a kollunacajj yakha chekarusay sartasipcpan, kollunacas aynacharusay jutasipcpan, ucampis munasiñajjajj jumataquejj janipuniw tucuscaniti, uqhamaraqui sumar mantäwi arust'äwejjajj janiw t'unjatäcaniti.” Uqham siwa jumar qhuyapayiri Tatitojja. “¡Aynacht'at marca, jach'a thayansa ucatak jawk'jata, jan qhiti chuymachirini! Nayaw perkanacamjja suma kalanacjjar utt'ayä, cimientonacamsti zafiro sata suma kalanacjjaruraqui, torrenacamsti rubíes sata suma kalanacat lurä, puncunacamsti cristalatraqui; take perkanacamsti suma kalanacatraqui sayt'ayä. Wawanacamarojj nayaw yatichä; take jupanacataquisti jach'a asqui sumancañaw utjani. Cheka cancañaw jumarojj ch'amani tucuyätam, t'akhesiyatäñatsa ajjsarañatsa khespitaw uñjasiraquïta, jach'a ajjsarañas janiraquiw mayampsa jumarojj llaquisiycjjätamti. Maynitejj nuwantätam ucajj janiw naya laycu nuwcätamti, ucampis jumajj nuwirimarojj atipätawa. “Uñtam, nayaw herrero jakerojj uscta, jupasti ninjja sum naqhayaraqui, ucatsti cunayman armanacwa luraraqui; take cun tucjir jakerus nayaw uscuracta, uqhamat take cunsa tucjañapataqui; ucampis jumar tucjañäquis uca armjja janiw qhitis jichhacam lurquiti. Qhitinacatejj jumar juchañchapcätam ucanacarojj amuct'ayätawa. Ucwa nayajj churta qhitinacatejj nayar sirvipquitu ucanacarojja: ‘Atipjäwi’ Tatituw ucjja arsu.\n Efraín kollunac tokena Ramá sat chekana, mä chachaw jacäna, Zuf sisqui uca familianquiriraqui, sutipasti Elcana satänwa. Jeroham chachan yokapänwa, Eliú sat jaken allchhiparaqui. Achachilapan awquipasti Tohu satänwa, ucasti Zuf sisqui ucan yokaparaqui, Efraín tribunquirinacaraquïnwa. Elcanasti pä warminïnwa. Maynejj Ana sata, maynisti Penina sataraqui. Peninasti wawanacanïnwa; Anasti janiw wawanacanïcänti. Sapa mararaquiw Elcanajj Silo sat chekaru sarirïna take ch'amani Tatituru yupaychiri, uqhamarac sacrificionac loktiri. Ucansti Elí sacerdoten pani yokapaw ucancascäna, maynejj Ofni sata, maynisti Finees sataraqui, jupanacasti Tatitun sacerdotenacaparaquïnwa. Cunapachatejj Elcanajj sacrificionac loktirïcän ucqhajja, Peninarojj cunatejj wact'qui ucwa churirïna, uqhamarac take yokall, imill wawanacaparusa. Ucampisa Anarojj cunatejj sumäqui ucpun churirïnjja, jupar sinti munatap laycu, Tatitojj janis wawanac apaycchïna ucasa. Ucatwa Peninajj, Anan uñisiripänjja, tokeraquïnwa uqhamarac jupat larusisa, jisc'achasa, Tatitojj jan jupar wawa apayatap laycu. Sapa marapuniwa, cunapachatejj Tatitun temploparu sarapjjerïcän ucqhajj Peninajj Anarojj uqham tokerïna, ucatsti Anajj wali jachirïna, janiraquiw mank'añsa munirïcänti. Ucat Elcana chachapajj saraquirïna: “Ana, ¿cunatsa jachta? ¿Cunatsa ucatak llaquitäta, janiraquiw mank'añsa munctati? ¿Janit nayasti jumataquisti tunca wawanacat sipansa asquïctsti?” sasa. Mä cutiwa, Silo chekanccasina, Anajj mank'a tucutat sartasïna. Elí sacerdotesti, Tatitun templopar mantaña puncun kont'atäscaraquïnwa. Anasti jacht'asisa, chuymapansa wali mayjt'ataw, Tatitut mayisïna, aqham sasa: “Take ch'aman Tatitu, jumatejj aca sirviriman t'akhesitap uñtanïtajja, ucat nayat amtasiraquitätajja, mä wawsa apayaraquïtätajja, nayajj uca wawa jumar sirviritaquiw uywä, uca arsüwiru phokhañataquisti, señälajj acäniwa: Janiw ñic'utapajj mururascaniti” sasa. Cunjämatejj Anajj Tatitu nayrakatan wali jaya mayisiscänjja, Elí sacerdotesti lacapwa uñji; ucampis jupajj chuymap mankhenac mayisiscänjja. Janiw cuna arsutapas ist'ascänti; lacapaquiw onokescänjja. Ucat Elí sacerdotejj: “Umatäpachaw” sasaw amuyäna, ucatwa saraqui: —¿Cunapachcamas ucan umatäscäta? ¡Vinjja apanucum! —sasa. —Janiw umatäcti, tata. Janiw nayajj cuna vinsa umcti ni cuna casta machjayiri umañanacsa, jan ucasti chuymajjan wali llact'ataw jicjjatasta, uca t'akhesitajj Tatitur yatiyasiscta. Jan jumajj nayan jan wali warmïtajj amuyamti, jan ucasti take aca horasanwa Tatitut mayisiscta, chuymajjan wali mayjt'ata, llact'ataraqui jicjjatasitajj laycu —sasaw Anajj säna. —Uqhamajj jichhajj sumaquiy sarjjam, Israelan Diosaparaquiy jumarojj cuntejj maycta ucjja churpan —sasaw Elí sacerdotejj säna. —Waliquiw, tatay, yuspagarsmawa —sasaw Anajj säna. Ucatsti Anajj cawqhattejj jutcän ucqharuw cuttanjjäna, mank'asiriw sarjjaraqui, janiraquiw mayamps llaquiscjjänti. Khepärmanthisti wali alwat sartasïna, Tatituru yupaychasinsti, Ramá chekancqui uca utaparuw cuttanjjapjjäna. Ucatsti Elcanajj Ana warmipampiw mayachasi, Tatitusti mayisitaparojj ist'araquïnwa. Uqhamatwa Anajj usur jakeptawayi, wawachasiñ horasa purinjjepansti, mä yokall wawa wawachasïna, Samuel sasaw uca wawarojj suticharaquïna, Tatitut uca wawjja mayitap laycu. Ucatsti Elcana chachajj takpach familiapampi Silo sat uca chekarojj, arsutap phokhañataqui uqhamarac sacrificionac loktañataquiw saräna, ucampis Anajj janiw sarcänti, jan ucasti chachaparojj sänwa: —Janiw nayajj sarcäti, aca wawaru ñuñu t'akañajjcama. Ucapachaw nayajj wawarojj irpjjä Tatitur churjjañataqui, ucat ucan wiñaya kheparjjañapataqui. Elcana chachapajj saraquïnwa: —Cunatejj jumataquejj walïqui ucanac lurascaquim. Uqhamajj kheparamay wawaru ñuñu t'akañcama. Tatitusti arsutapjja phokharacpan —sasa. Uqhamaw jupajj kheparjjäna, wawa uywasa, ñuñut t'akañapcama. Cunapachatejj wawarojj ñuñu t'akjjän ucapachasti, jupampi chicawa Tatitun temploparu irparaquïna Silo ucaru, wawasti jisc'äscaraquïnwa. Uqhamaraquiw quimsa vaca kallunacampi, pä tunca payan kilo trigompi, mä lip'ich wayaka vinompi aparaquïna. Ucatsti mä vaca kallu sacrificiot loktasinsti, wawarojj Elí sacerdoteruw catuyjjapjjäna. Anasti saraquïnwa: —Tata, perdonita, chekpachansa jumajj jacasctawa, cawquïri warmitejj acana juma jac'ana Tatitu Diosatjja mayiscäna, ucätwa. Nayajj Tatituruw aca wawa apayañapataqui mayiyäta, jupajj mayisitajjarojj ist'ituwa. Nayasti aca wawjja Tatituruw catuyta, take jacañapcamasti juparu catuyatapunïniwa —sasa. Ucatsti Elí sacerdotejj oraker ajanup puriyañcamaw Tatitu nayrakatan alt'asïna.